qundao/data-zh-poetry huggingface dataset:
因服药饮酒一盏
作者：李之仪
朝代：宋

东坡在黄州，饮酒只饮湿。
我今又过之，酾浆如虀汁。
平生不喜酒，兴来且莫絷。
长虹偶尔放，因復投一吸。
入口舌欲脱，下咽虫争泣。
熇熇腹将裂，窣窣泪莫裛。
顽涎杂血唾，心悸如鼓集。
卓尔无一事，荆棘强自入。
主人固好饮，宿兴亦素缉。
如何似见毒，使我卧復立。
彷徨日欲落，稍宽困眼涩。
梦觉天未明，齿颊犹习习。
是邦居不非，奈此掩弗及。
昔闻禁酒国，今见毒酒邑。
作歌寄一笑，倦闷聊救急。
因服药饮酒一盏
作者：李之仪
朝代：宋

东坡在黄州，饮酒只饮湿。我今又过之，酾浆如齑汁。平生不喜酒，兴来且莫絷。长虹偶尔放，因复投一吸。入口舌欲脱，下咽虫争泣。熇熇腹将裂，窣窣泪莫裛。顽涎杂血唾，心悸如鼓集。卓尔无一事，荆棘强自入。主人固好饮，宿兴亦素缉。如何似见毒，使我卧复立。彷徨日欲落，稍宽困眼涩。梦觉天未明，齿颊犹习习。是邦居不非，奈此掩弗及。昔闻禁酒国，今见毒酒邑。作歌寄一笑，倦闷聊救急。
因过坟山斋僧值雪遂赋小诗
作者：李之仪
朝代：宋

霜露悲伤老益增，辄凭精意托真乘。舞花忽报难遭瑞，佳气冥符不尽灯。薝葡园中纷一色，兜罗世界结千层。五天应供非虚语，从此云头日日升。
因过坟山斋僧值雪遂赋小诗
作者：李之仪
朝代：宋

霜露悲伤老益增，辄凭精意託真乘。
舞花忽报难遭瑞，佳气冥符不尽灯。
薝葡园中纷一色，兜罗世界结千层。
五天应供非虚语，从此云头日日升。
堤上閒步二首
作者：李之仪
朝代：宋

风旌江木信漂浮，散策腾腾亦谬悠。未必萦回能擢胜，却疑平远解供愁。年衰易感难留日，机尽应无不下鸥。渡口舟横晚潮急，一番佳意忆苏州。暖风轻蹙浪花浮，留滞江城愧谢悠。吟苦空多屈原恨，赋残犹剩庾郎愁。渐因卜筑投归鹭，聊托潺湲习戏鸥。可笑粗官杀风景，满船丝管载凉州。
堤上閒步二首·其一
作者：李之仪
朝代：宋
体裁：七言律诗

风旌江木信漂浮，散策腾腾亦谬悠。未必萦回能擢胜，却疑平远解供愁。年衰易感难留日，机尽应无不下鸥。渡口舟横晚潮急，一番佳意忆苏州。
堤上閒步二首·其二
作者：李之仪
朝代：宋

暖风轻蹙浪花浮，留滞江城媿谢悠。
吟苦空多屈原恨，赋残犹剩庾郎愁。
渐因卜筑投归鹭，聊托潺湲习戏鸥。
可笑麤官杀风景，满船丝管载凉州。
堤上閒步二首·其二
作者：李之仪
朝代：宋

暖风轻蹙浪花浮，留滞江城愧谢悠。吟苦空多屈原恨，赋残犹剩庾郎愁。渐因卜筑投归鹭，聊托潺湲习戏鸥。可笑粗官杀风景，满船丝管载凉州。
壁间所挂山水图
作者：李之仪
朝代：宋

老骥无能空在闲，苜蓿既饱思行山。
谁知尺幅分向背，恍如百里随跻攀。
云烟蒙蒙心共远，草树阴阴日将晚。
一声幽鸟隔前溪，万古回春来迭巘。
凉风彷佛飞清霜，奉身九折忍王阳。
嗟我胡为不自爱，逐物颠倒轻余光。
爪䍦活计知何日，相对无言搔短髮。
芒鞋竹杖清自在，皎皎吾心真匪石。
壬辰春试终场王德循置酒登月阁邀丁希韩甚欢夜分方罢
作者：李之仪
朝代：宋

宝炷芬敷散瑞烟，月移花影上栏杆。角声又报梅花弄，只恐归时夜更寒。
壬辰春试终场王德循置酒登月阁邀丁希韩甚欢夜分方罢
作者：李之仪
朝代：宋

宝炷芬敷散瑞烟，月移花影上栏桿。
角声又报梅花弄，只恐归时夜更寒。
处度再和前诗见寄复次韵报之顷有所约今不逮悲怆无已题于褒禅方丈
作者：李之仪
朝代：宋

爱山平生心，殆若鬼所魅。兹游愧不早，危至失吾事。佳辰秋正晴，有物不自秘。晶荧丽初阳，浮动荐微吹。幅巾方袍接，固可称傲吏。跻攀敢惜力，卜筑岂无志。稽首定明老，愿借一席地。何在眼中人，不觉衣上泪。
处度再和前诗见寄復次韵报之顷有所约今不逮悲怆无已题于褒禅方丈
作者：李之仪
朝代：宋

爱山平生心，殆若鬼所魅。
兹游媿不早，危至失吾事。
佳辰秋正晴，有物不自秘。
晶荧丽初阳，浮动荐微吹。
幅巾方袍接，固可称傲吏。
跻攀敢惜力，卜筑岂无志。
稽首定明老，愿借一席地。
何在眼中人，不觉衣上泪。
复次韵
作者：李之仪
朝代：宋

国西华丽占池莲，曾记开樽奉赐钱。几欲漂流劳滞念，又惊红绿映澄鲜。主人无间容联步，胜日何妨更买船。满挹香风振归袂，更烦佳思出新篇。幕府风流旧泛莲，裔孙家世掩青钱。别开眼界霞争烂，分得秋光菊未鲜。灯阵有心欺醉帽，珠盘何日泻归船。锦囊示我锵金句，空愧巴吟缀后篇。
复次韵·其二
作者：李之仪
朝代：宋

幕府风流旧泛莲，裔孙家世掩青钱。别开眼界霞争烂，分得秋光菊未鲜。灯阵有心欺醉帽，珠盘何日泻归船。锦囊示我锵金句，空愧巴吟缀后篇。
夜投临颍陆周仲馆待甚悉
作者：李之仪
朝代：宋

冥行眼忽明，乃是到临颍。
倦马倚风嘶，冻仆望门逞。
初非敢此期，势逼岂容倾。
是身虽无难，从者固当省。
主人颇料理，灯烛分炯炯。
炽炭解噤颐，重帷护寒领。
招魂几剪纸，感惠非尚褧。
粲然一笑开，那復嗟断梗。
我生且莫落，随遇辄自警。
转盼已归空，区区徒画餠。
夜投临颍陆周仲馆待甚悉
作者：李之仪
朝代：宋

冥行眼忽明，乃是到临颍。倦马倚风嘶，冻仆望门逞。初非敢此期，势逼岂容顷。是身虽无难，从者固当省。主人颇料理，灯烛分炯炯。炽炭解噤颐，重帷护寒领。招魂几剪纸，感惠非尚褧。粲然一笑开，那复嗟断梗。我生且莫落，随遇辄自警。转盼已归空，区区徒画饼。
夜行巩洛道上
作者：李之仪
朝代：宋
体裁：五言律诗

夜久露华重，寒鸦不肯栖。月推银海上，斗过玉绳西。风脱林衣瘦，山擎云帽低。流萤三四点，趁队过前溪。
大暑不可逃偶携数友过湖上因咏老杜槐叶冷淘句凡十人以君王纳凉晚此味亦时须得须字
作者：李之仪
朝代：宋

百年观不足，一日乐有余。
况兹夏日长，而与君子俱。
号呶谢呼笑，谈论皆诗书。
门外方烁石，坐上如冰壶。
仰怀冥冥鸿，俯愧戢戢鱼。
我老百不堪，嗜好终蒲葅。
殷勤相得心，黄昏尚踌躇。
追随自此始，莫厌频招呼。
何必得美酒，然后可将须。
大暑不可逃偶携数友过湖上因咏老杜槐叶冷淘句凡十人以君王纳凉晚此味亦时须得须字
作者：李之仪
朝代：宋

百年观不足，一日乐有馀。况兹夏日长，而与君子俱。号呶谢呼笑，谈论皆诗书。门外方烁石，坐上如冰壶。仰怀冥冥鸿，俯愧戢戢鱼。我老百不堪，嗜好终蒲菹。殷勤相得心，黄昏尚踌躇。追随自此始，莫厌频招呼。何必得美酒，然后可将须。
大观四年二月二日自采石过藏云取路回远少憩已入夜遂留宿明日聪师相邀登览偶见西偏地真一方之胜也余方营葬庶几得之以託妙缘既去因留此诗
作者：李之仪
朝代：宋
体裁：五言律诗

挑菜逢今日，藏云访近山。路纡知昼永，心远觉身閒。未信尘埃隔，犹疑梦寐间。佳城更何卜，便好辍孱颜。
大观四年春夏之交閒居无事触绪成咏得绝句五首
作者：李之仪
朝代：宋

檐间百啭已莺声，枕上千山尚未明。老去只知难得睡，儿童何用报阴晴。身世低回不自期，个中消息更谁知。江边折尽青青柳，才见云头月画眉。楸花落尽楝花繁，门巷人稀半是村。好事凭谁消湿热，一帘疏雨下黄昏。庭前日转树交阴，坐上风来境自深。度曲已嗟千里客，听蝉已寄两头心。江南塞北遍曾游，一饭何方不可留。快箸旧尝便蛮耳，垂涎安得饫饘头。
大观四年春夏之交閒居无事触绪成咏得绝句五首·其一
作者：李之仪
朝代：宋

檐间百啭已莺声，枕上千山尚未明。老去只知难得睡，儿童何用报阴晴。
大观四年春夏之交閒居无事触绪成咏得绝句五首·其一
作者：李之仪
朝代：宋

檐间百啭已鶑声，枕上千山尚未明。
老去只知难得睡，儿童何用报阴晴。
大观四年春夏之交閒居无事触绪成咏得绝句五首·其三
作者：李之仪
朝代：宋
体裁：七言绝句

楸花落尽楝花繁，门巷人稀半是村。好事凭谁消湿热，一帘疏雨下黄昏。
大观四年春夏之交閒居无事触绪成咏得绝句五首·其二
作者：李之仪
朝代：宋
体裁：七言绝句

身世低回不自期，个中消息更谁知。江边折尽青青柳，才见云头月画眉。
大观四年春夏之交閒居无事触绪成咏得绝句五首·其五
作者：李之仪
朝代：宋

江南塞北遍曾游，一饭何方不可留。
快筯旧尝便蛮耳，垂涎安得饫饘头。
大观四年春夏之交閒居无事触绪成咏得绝句五首·其五
作者：李之仪
朝代：宋

江南塞北遍曾游，一饭何方不可留。快箸旧尝便蛮耳，垂涎安得饫饘头。
大观四年春夏之交閒居无事触绪成咏得绝句五首·其四
作者：李之仪
朝代：宋
体裁：七言绝句

庭前日转树交阴，坐上风来境自深。度曲已嗟千里客，听蝉已寄两头心。
大雨
作者：李之仪
朝代：宋
体裁：古风

向晚云骤合，雨点如车轮。入夜势转暴，对面语不闻。初疑坤轴裂，渐觉河海翻。倾注恣豪放，沟渎莫吐吞。平地忽五尺，呼叫均四邻。下堰上辄隙，东塞西遽奔。一身应百给，坐卧不得申。旦自秉锸刀，彳亍意已昏。念兹嗷嗷农，拱手过一春。入夏又将半，寸苗无宿根。祈祷备众伎，杳杳天九阍。饥殍漫狼藉，极目无烟村。及此滂沛泽，一洗疮痍痕。劳我敢有词，故喜气已温。置酒会宾客，耕辍翁语孙。尔年非可期，我责亦粗伸。欲赴固踊跃，感慨扃重门。
天宁众寮即事
作者：李之仪
朝代：宋
体裁：七言绝句

不看经也不参禅，时去时来又一年。秪愿阇黎终有信，大家留取草鞋钱。
天门谣
作者：李之仪
朝代：宋

豪占。清雾敛。与闲人登览。¤待月上潮平、波滟滟。塞管轻吹新阿滥。风满槛。历历数、西州更点。天堑休论险。尽远目、与天俱占。山水敛。称霜晴披览。正风静云闲、平潋滟。想见高吟名不滥。频扣槛。杳杳落、沙鸥数点。
天门谣·次韵贺方回登采石蛾眉亭
作者：李之仪
朝代：宋
体裁：词

天堑休论险。尽远目、与天俱占。山水敛。称霜晴披览。正风静云闲、平潋滟。想见高吟名不滥。频扣槛。杳杳落、沙鸥数点。
失题九首
作者：李之仪
朝代：宋

结束轻装趁晓风，崎岖行李偶难同。他年谁谓双成老，今日翻为无是公。秪恐穰侯迟见事，固应原宪本非穷。洛阳烟霭因缘在，鸡黍相期定不空。上番新梢与旧齐，啄残红腐半成泥。画船似觉去已晚，丽句犹堪手自题。气候相催虽迅速，笑歌赢得暂招携。红舒绿卷分前后，全胜当年白集西。君方陵愈我惭郊，大瓠为舟浪自要。老矣独期云駃便，归与长负桂丛招。峥嵘红橘迎风密，点滴安榴掠望烧。多谢□萌滋味永，便思飞步到杨寥。佳禽百啭不惊风，午日濛濛睡眼中。几片犹飞残腊白，数枝初见出墙红。低回节物怜迁客，漂泊生涯难老翁。多谢春光相击拂，一樽倾倒许谁同。窥豹曾容见一斑，孤高凛凛固难攀。早应拔宅朝元去，犹有遗踪在世间。舒啸款谈虽可想，赏风吟月未终閒。诸郎莫为功名老，须信移文下北山。映月临灯万萼披，喜随宾客宴芳菲。诸姨队合骊山晓，猎骑夜从云梦归。须把玉觞酬胜丽，徒劳彩笔强依稀。回头便见飘红雨，莫惜频歌金缕衣。映月西湖漾鸭头，堕红飘碧正飞浮。逢师来自日边路，如我遂归江上州。嵩岭异花开未遍，洛川新燕语方柔。经行须作半年计，归去当知难再求。薄云疏雨洒雕笼，槎拂银潢月上弓。红泪半残歌后烛，翠涛低涌梦回风。淬馀剑锷虽为利，解尽犀棱未见通。杳杳芝田定何许，断魂无计脱惊鸿。华榱曾记孔鸾栖，断梦还来拂旧题。妙悟从谁识无射，赏心空自感雌霓。干云宝气层霄外，埋玉孤坟落照西。千载相逢定何许，嘐嘐风雨独鸣鸡。
失题九首·其一
作者：李之仪
朝代：宋
体裁：七言律诗

结束轻装趁晓风，崎岖行李偶难同。他年谁谓双成老，今日翻为无是公。秪恐穰侯迟见事，固应原宪本非穷。洛阳烟霭因缘在，鸡黍相期定不空。
失题九首·其七
作者：李之仪
朝代：宋
体裁：七言律诗

映月西湖漾鸭头，堕红飘碧正飞浮。逢师来自日边路，如我遂归江上州。嵩岭异花开未遍，洛川新燕语方柔。经行须作半年计，归去当知难再求。
失题九首·其三
作者：李之仪
朝代：宋
体裁：七言律诗

君方陵愈我惭郊，大瓠为舟浪自要。老矣独期云駃便，归与长负桂丛招。峥嵘红橘迎风密，点滴安榴掠望烧。多谢□萌滋味永，便思飞步到杨寥。
失题九首·其九
作者：李之仪
朝代：宋
体裁：七言律诗

华榱曾记孔鸾栖，断梦还来拂旧题。妙悟从谁识无射，赏心空自感雌霓。干云宝气层霄外，埋玉孤坟落照西。千载相逢定何许，嘐嘐风雨独鸣鸡。
失题九首·其二
作者：李之仪
朝代：宋
体裁：七言律诗

上番新梢与旧齐，啄残红腐半成泥。画船似觉去已晚，丽句犹堪手自题。气候相催虽迅速，笑歌赢得暂招携。红舒绿卷分前后，全胜当年白集西。
失题九首·其五
作者：李之仪
朝代：宋
体裁：七言律诗

窥豹曾容见一斑，孤高凛凛固难攀。早应拔宅朝元去，犹有遗踪在世间。舒啸款谈虽可想，赏风吟月未终閒。诸郎莫为功名老，须信移文下北山。
失题九首·其八
作者：李之仪
朝代：宋

薄云疏雨洒雕笼，槎拂银潢月上弓。
红泪半残歌后烛，翠涛低涌梦回风。
淬余剑锷虽为利，解尽犀棱未见通。
杳杳芝田定何许，断魂无计脱惊鸿。
失题九首·其八
作者：李之仪
朝代：宋

薄云疏雨洒雕笼，槎拂银潢月上弓。红泪半残歌后烛，翠涛低涌梦回风。淬馀剑锷虽为利，解尽犀棱未见通。杳杳芝田定何许，断魂无计脱惊鸿。
失题九首·其六
作者：李之仪
朝代：宋
体裁：七言律诗

映月临灯万萼披，喜随宾客宴芳菲。诸姨队合骊山晓，猎骑夜从云梦归。须把玉觞酬胜丽，徒劳彩笔强依稀。回头便见飘红雨，莫惜频歌金缕衣。
失题九首·其四
作者：李之仪
朝代：宋

佳禽百啭不惊风，午日濛濛睡眼中。几片犹飞残腊白，数枝初见出墙红。低回节物怜迁客，漂泊生涯难老翁。多谢春光相击拂，一樽倾倒许谁同。
失题九首·其四
作者：李之仪
朝代：宋

佳禽百啭不惊风，午日蒙蒙睡眼中。
几片犹飞残腊白，数枝初见出墙红。
低回节物怜迁客，漂泊生涯难老翁。
多谢春光相击拂，一樽倾倒许谁同。
失题二绝
作者：李之仪
朝代：宋

投老还家髀肉消，霜天何处换金貂。一樽帝所欢犹在，翻恐醒来尚寂寥。楚国曾闻照乘珠，间因齐盗取为娱。人亡人得何须计，端有龟肠恨晚厨。
失题二绝·其一
作者：李之仪
朝代：宋
体裁：七言绝句

投老还家髀肉消，霜天何处换金貂。一樽帝所欢犹在，翻恐醒来尚寂寥。
失题二绝·其二
作者：李之仪
朝代：宋
体裁：七言绝句

楚国曾闻照乘珠，间因齐盗取为娱。人亡人得何须计，端有龟肠恨晚厨。
好事近
作者：李之仪
朝代：宋

春到雨初晴，正是小楼时节。柳眼向人微笑，傍阑于堪折。暮山浓淡锁烟霏，梅杏半明灭。玉斝莫辞沈醉，待归时斜月。
好事近
作者：李之仪
朝代：宋

直词云：一弄醒心弦，情在两山斜叠。弹到古人愁处，有真珠承睫。¤使君来去本无心，休泪界红颊。自恨老来憎酒，负十分蕉叶。相见两无言，愁恨又还千叠。别有恼人深处，在懵腾双睫。七弦虽妙不须弹，惟愿醉香颊。只恐近来情绪，似风前秋叶。
好事近·其二
作者：李之仪
朝代：宋
体裁：词

春到雨初晴，正是小楼时节。柳眼向人微笑，傍阑干堪折。暮山浓淡锁烟霏，梅杏半明灭。玉斝莫辞沈醉，待归时斜月。
好事近·相见两无言
作者：李之仪
朝代：宋
体裁：词

相见两无言，愁恨又还千叠。别有恼人深处，在懵腾双睫。七弦虽妙不须弹，惟愿醉香颊。只恐近来情绪，似风前秋叶。
好事近（再和）
作者：李之仪
朝代：宋
体裁：词

上尽玉梯云，还见一番佳节。惆怅旧时行处，把青青轻折。倚阑人醉欲黄昏，飞鸟望中灭。天面碧琉璃上，印弯弯新月。
如梦令·回首芜城旧苑
作者：李之仪
朝代：宋
体裁：词

回首芜城旧苑。还是翠深红浅。春意已无多，斜日满帘飞燕。不见。不见。门掩落花庭院。
姑溪自赞
作者：李之仪
朝代：宋

蒿目以游千世，铁心以践其志。有时端委以即事，忽尔卖针而买醉，岂所谓逆行顺行莫测者欤。盖得之自是不得，是以听天命而已。偶乘扁舟，一日千里。若遇胜境，终年不移。故能屈御手调羹而亲饷，命力士脱靴而不疑。予私淑诸人也，故欲与之同归。鸦然于腮而不售，羊然绕领而犹痴。人固欲其售，尔谓之痴也，予方游戏以随时。
姑溪自赞·其一
作者：李之仪
朝代：宋
体裁：赞

蒿目以游千世，铁心以践其志。有时端委以即事，忽尔卖针而买醉，岂所谓逆行顺行莫测者欤。盖得之自是不得，是以听天命而已。
子瞻参寥太虚同游惠山用王武陵窦郡朱宿三诗韵各有所赋参寥录以相示余将游焉用次其韵
作者：李之仪
朝代：宋

曾为惠山客，心已寄苍茫。知今几何时，常在山间堂。淹留情莫蛰，怅望身疑翔。联翩得秀句，古殿逢灯光。耳冷彻孤韵，神幽拂清香。买舟行有期，此兴安能忘。三子骨已朽，来者非一人。箫声起孤凤，抑按皆清新。松阴贮老月，藓晕涵苍磷。崎岖固有属，千载无纤尘。物物吾已矣，今昔是可均。何当事一廛，顾水终为邻。膏肓有前人，老意系丛樾。差池纷鬓霜，味蜡火已绝。一啜风漱液，幽思起复灭。讵惭数及七，缅予在明月。疏更蹇修途，景耿重激发。泠然傥可御，千古同一辙。
子瞻参寥太虚同游惠山用王武陵窦郡朱宿三诗韵各有所赋参寥录以相示余将游焉用次其韵·其三
作者：李之仪
朝代：宋

膏肓有前人，老意系丛樾。差池纷鬓霜，味蜡火已绝。一啜风漱液，幽思起复灭。讵惭数及七，缅予在明月。疏更蹇修途，景耿重激发。泠然傥可御，千古同一辙。
子瞻参寥太虚同游惠山用王武陵窦郡朱宿三诗韵各有所赋参寥录以相示余将游焉用次其韵·其三
作者：李之仪
朝代：宋

膏肓有前人，老意繫丛樾。
差池纷鬓霜，味蜡火已绝。
一啜风潄液，幽思起復灭。
讵惭数及七，缅予在明月。
疏更蹇修途，景耿重激发。
泠然傥可御，千古同一辙。
子瞻参寥太虚同游惠山用王武陵窦郡朱宿三诗韵各有所赋参寥录以相示余将游焉用次其韵·其二
作者：李之仪
朝代：宋
体裁：古风

三子骨已朽，来者非一人。箫声起孤凤，抑按皆清新。松阴贮老月，藓晕涵苍磷。崎岖固有属，千载无纤尘。物物吾已矣，今昔是可均。何当事一廛，顾水终为邻。
子重相率游任园
作者：李之仪
朝代：宋

蹈雪入窈窕，蓊蔚如深春。左右无佳色，老绿不改新。小愒茅茨下，园翁叙慇勤。主人谓此翁，好事绝等伦。养生惟养花，种种皆躬亲。每到二三月，烂漫如锦茵。问翁何所有，品目如何分。翁云世间本，搜采无遗根。牡丹三万株，兼取洛与陈。芍药扬州来，密密搀鱼鳞。杂花极目是，浩不知涯津。四序更代谢，颜色常相因。我适来非时，犹得聊逡巡。约翁待花开，许我论主宾。
子重相率游任园
作者：李之仪
朝代：宋

蹈雪入窈窕，蓊蔚如深春。
左右无佳色，老绿不改新。
小愒茅茨下，园翁叙慇懃。
主人谓此翁，好事绝等伦。
养生惟养花，种种皆躬亲。
每到二三月，烂漫如锦茵。
问翁何所有，品目如何分。
翁云世间本，搜采无遗根。
牡丹三万株，兼取洛与陈。
芍药扬州来，密密搀鱼鳞。
杂花极目是，浩不知涯津。
四序更代谢，颜色常相因。
我适来非时，犹得聊逡巡。
约翁待花开，许我论主宾。
子重见过夜话
作者：李之仪
朝代：宋

坐久日将落，窗前云欲平。
倦游淹岁月，旅闷等坻京。
已谢长杨赋，犹怀古剑行。
拥炉虽有味，琢句苦难成。
一笑逢吾友，诸方旧着名。
景山惭绝膑，击节愧深耕。
奥妙穷三际，坚刚敌万兵。
谁知俯冬杪，顿觉得春荣。
缱绻桑榆恨，间关儿女情。
金篦何足道，闇室斗光明。
子重见过夜话
作者：李之仪
朝代：宋

坐久日将落，窗前云欲平。倦游淹岁月，旅闷等坻京。已谢长杨赋，犹怀古剑行。拥炉虽有味，琢句苦难成。一笑逢吾友，诸方旧著名。景山惭绝膑，击节愧深耕。奥妙穷三际，坚刚敌万兵。谁知俯冬杪，顿觉得春荣。缱绻桑榆恨，间关儿女情。金篦何足道，闇室斗光明。
存目·其一
作者：李之仪
朝代：宋

诗题：立秋日书唐行成扇首句：自古逢秋悲寂寥。
存目·其二
作者：李之仪
朝代：宋

诗题：偶题（其二）首句：洛阳城裏见秋风。
学书十绝
作者：李之仪
朝代：宋

雨后阶庭物物新，睡馀攲枕悄无闻。只疑日脚随人意，百刻香才过一分。帘波不动地无尘，久与相亲燕雀驯。似怪衰翁长静坐，时时回眼辄疑人。未逢四祖且堆堆，才见龙潭眼便开。龙去潭空人自老，衔花百鸟漫飞来。闭门不语信深沉，岂可讥时作酒箴。料得门前无好事，解嘲聊复寄初心。不堪细字眼犹花，熟睡分明暂到家。何独能收小儿泪，客中时可当乘槎。玉壶试叫鸳鸯语，为问仙家似此无。养就丹砂早归去，不妨閒处作工夫。大人相好一百种，几劫修来得到今。不独普贤能演说，淘沙个个得精金。万里无云天一色，单衣不试似初春。鸽鸰习习游丝坠，未必他时得此身。歌词漫与收狂念，诗句聊将代欠伸。钩棘徒劳刳胃肾，笔头才住已成尘。心非可见舌能陈，随语成章自有神。用作功名终底事，区区雕琢定痴人。
学书十绝·其一
作者：李之仪
朝代：宋

雨后阶庭物物新，睡余欹枕悄无闻。
只疑日脚随人意，百刻香纔过一分。
学书十绝·其一
作者：李之仪
朝代：宋

雨后阶庭物物新，睡馀攲枕悄无闻。只疑日脚随人意，百刻香才过一分。
学书十绝·其七
作者：李之仪
朝代：宋
体裁：七言绝句

大人相好一百种，几劫修来得到今。不独普贤能演说，淘沙个个得精金。
学书十绝·其三
作者：李之仪
朝代：宋

未逢四祖且堆堆，才见龙潭眼便开。龙去潭空人自老，衔花百鸟漫飞来。
学书十绝·其三
作者：李之仪
朝代：宋

未逢四祖且堆堆，纔见龙潭眼便开。
龙去潭空人自老，衔花百鸟漫飞来。
学书十绝·其九
作者：李之仪
朝代：宋

歌词漫与收狂念，诗句聊将代欠伸。
鈎棘徒劳刳胃肾，笔头纔住已成尘。
学书十绝·其九
作者：李之仪
朝代：宋

歌词漫与收狂念，诗句聊将代欠伸。钩棘徒劳刳胃肾，笔头才住已成尘。
学书十绝·其二
作者：李之仪
朝代：宋
体裁：七言绝句

帘波不动地无尘，久与相亲燕雀驯。似怪衰翁长静坐，时时回眼辄疑人。
学书十绝·其五
作者：李之仪
朝代：宋
体裁：七言绝句

不堪细字眼犹花，熟睡分明暂到家。何独能收小儿泪，客中时可当乘槎。
学书十绝·其八
作者：李之仪
朝代：宋
体裁：七言绝句

万里无云天一色，单衣不试似初春。鸽鸰习习游丝坠，未必他时得此身。
学书十绝·其六
作者：李之仪
朝代：宋
体裁：七言绝句

玉壶试叫鸳鸯语，为问仙家似此无。养就丹砂早归去，不妨閒处作工夫。
学书十绝·其十
作者：李之仪
朝代：宋
体裁：七言绝句

心非可见舌能陈，随语成章自有神。用作功名终底事，区区雕琢定痴人。
学书十绝·其四
作者：李之仪
朝代：宋

闭门不语信深沉，岂可讥时作酒箴。料得门前无好事，解嘲聊复寄初心。
学书十绝·其四
作者：李之仪
朝代：宋

闭门不语信深沉，岂可讥时作酒箴。
料得门前无好事，解嘲聊復寄初心。
宝觉昕长老画赞
作者：李之仪
朝代：宋

法云地中得度，慧炬光裏法身。
在处淘金拣玉，随缘运栰通津。
偏解抽钉拔楔，更能因语识人。
且道有相无相，休云是真非真。
宝觉昕长老画赞
作者：李之仪
朝代：宋

法云地中得度，慧炬光里法身。在处淘金拣玉，随缘运筏通津。偏解抽钉拔楔，更能因语识人。且道有相无相，休云是真非真。
宿吉先之学古堂
作者：李之仪
朝代：宋

停骖假馆雪初晴，学古堂中气象新。
多谢故人无弃我，一炉软火暖如春。
宿吉先之学古堂
作者：李之仪
朝代：宋

停骖假馆雪初晴，学古堂中气象新。多谢故人无弃我，一炉软火煖如春。
宿大乘赠祖灯
作者：李之仪
朝代：宋
体裁：七言律诗

倦游知止未知还，平日生涯只在山。金碧喜逢云外境，文章重见管中斑。篆烟萦晓留无寐，宝铎吟风笑不閒。他日归栖虽有地，胜游终寄梦魂间。
宿天禧因书壁间
作者：李之仪
朝代：宋
体裁：七言绝句

月堕风林夜已深，寒衾展转不能禁。一番过眼知何处，惟有孤灯识此心。
宿无锡寿圣院赠明祖禅老
作者：李之仪
朝代：宋
体裁：七言律诗

灵山相别已多年，重把圆光信有缘。愧我天涯真断梗，喜君居处似诸天。元无浮世多般事，只说我家一味禅。软语绸缪霜夜永，停灯温火共留连。
宿汤泉示真师二首
作者：李之仪
朝代：宋

睡美不觉晓，蜕然犹恋床。未能忘夜旦，已自懒衣裳。供佛添新水，持经续旧香。不知门外路，何事有归艎。粥后复就枕，梦中还在家。老身知自妄，病厌事如麻。渐觉同刍狗，终当悟宝车。何妨蓦直去，细啜赵州茶。
宿汤泉示真师二首·其一
作者：李之仪
朝代：宋
体裁：五言律诗

睡美不觉晓，蜕然犹恋床。未能忘夜旦，已自懒衣裳。供佛添新水，持经续旧香。不知门外路，何事有归艎。
宿汤泉示真师二首·其二
作者：李之仪
朝代：宋

粥后复就枕，梦中还在家。老身知自妄，病厌事如麻。渐觉同刍狗，终当悟宝车。何妨蓦直去，细啜赵州茶。
宿汤泉示真师二首·其二
作者：李之仪
朝代：宋

粥后復就枕，梦中还在家。
老身知自妄，病厌事如麻。
渐觉同刍狗，终当悟宝车。
何妨蓦直去，细啜赵州茶。
宿滴水岩怀赵德麟和壁间韵
作者：李之仪
朝代：宋
体裁：五言律诗

瀑水泻灵窦，铿锵韶濩音。树深猿啸月，山迥鸟归林。一曲广陵散，再歌梁甫吟。天边有鸿雁，莫寄此时心。
宿观音寺三绝
作者：李之仪
朝代：宋

倦听帘间点滴声，栖禽初报晓来晴。分明市合人争语，清浊高低各有情。乌啼鹊噪趁初晴，百舌新调燕羽轻。滑滑竹鸡催布谷，声声鶗鴂唤流莺。留滞江南又一年，燕巢初就鹊声喧。一番风竹摇窗外，犹冀曾来紫玉轩。
宿观音寺三绝·其一
作者：李之仪
朝代：宋
体裁：七言绝句

倦听帘间点滴声，栖禽初报晓来晴。分明市合人争语，清浊高低各有情。
宿观音寺三绝·其三
作者：李之仪
朝代：宋
体裁：七言绝句

留滞江南又一年，燕巢初就鹊声喧。一番风竹摇窗外，犹冀曾来紫玉轩。
宿观音寺三绝·其二
作者：李之仪
朝代：宋

乌啼鹊噪趁初晴，百舌新调燕羽轻。滑滑竹鸡催布谷，声声鶗鴂唤流莺。
宿观音寺三绝·其二
作者：李之仪
朝代：宋

乌啼鹊噪趁初晴，百舌新调燕羽轻。
滑滑竹鸡催布谷，声声鶗鴂唤流鶑。
宿采石
作者：李之仪
朝代：宋

江声隐隐风前恨，雁阵喧喧枕畔愁。更觉孤衾如泼水，始知今夜宿山头。
宿采石
作者：李之仪
朝代：宋

江声隠隠风前恨，雁阵喧喧枕畔愁。
更觉孤衾如泼水，始知今夜宿山头。
宿青山坊君锡馆置甚款时方兴圩
作者：李之仪
朝代：宋
体裁：五言律诗

命驾追彭泽，开怀得士龙。残寒偏恼客，小雨未妨农。已幸同归辙，何劳更赁舂。川原如故里，疑是旧栽松。
寄何德固
作者：李之仪
朝代：宋

元丰初得君，赐袍色可摘。雍容戎马间，爽气凌秀色。十年不相逢，颔须已有白。京尘化人衣，岁月动阻隔。夏屋如深山，排日许连席。坐中多可人，一笑每堕帻。人皆指为誇，我辈日所惜。于今已三见，爽气若初得。同言胡乃尔，前致作娇客。边城久不雨，旱气几烁石。俯仰数刻间，咫尺便南北。寄声不敢辄，问讯莫我获。但问深闭门，鸱坐较定力。双林旧家风，庞老真消息。莫作分别想，认子却为贼。造门会有日，聊复铦戈戟。准拟诘朝见，无或但坚壁。
寄何德固
作者：李之仪
朝代：宋

元丰初得君，赐袍色可摘。
雍容戎马间，爽气凌秀色。
十年不相逢，颔鬚已有白。
京尘化人衣，岁月动阻隔。
夏屋如深山，排日许连席。
坐中多可人，一笑每堕帻。
人皆指为夸，我辈日所惜。
于今已三见，爽气若初得。
同言胡乃尔，前致作娇客。
边城久不雨，旱气几烁石。
俯仰数刻间，咫尺便南北。
寄声不敢辄，问讯莫我获。
但问深闭门，鸱坐较定力。
双林旧家风，庞老真消息。
莫作分别想，认子却为贼。
造门会有日，聊復铦戈戟。
准拟诘朝见，无或但坚壁。
寄僧
作者：李之仪
朝代：宋

得皮得髓漫多门，实际圆融理自存。谕意当时才一笑，还卿千日见三孙。维持佛法元无事，建立家山尽有文。占断乾坤今鼎足，会多哮吼慰传闻。
寄僧
作者：李之仪
朝代：宋

得皮得髓漫多门，实际圆融理自存。
谕意当时纔一笑，还卿千日见三孙。
维持佛法元无事，建立家山尽有文。
占断干坤今鼎足，会多哮吼慰传闻。
寄耀州毕九
作者：李之仪
朝代：宋

造物于我终何功，寓形宇宙一粟同。由粟而形则可物，自形而我如飘风。我初与子未束发，长我一岁今皆翁。间关世故忧愁集，悔不相向但盲聋。迩来梦寐亦惊噩，无异船鼓挝鼕鼕。逢场作戏固聊尔，随缘应责畴能充。边城氛埃蔽天赤，春物岂暇寻青红。颇知别乘甚相得，共玩双翠临雕笼。酒阑起舞屡脱帽，笑指落月如悬铜。何当容我作鼎足，未易归马催匆匆。
寄耀州毕九
作者：李之仪
朝代：宋

造物于我终何功，寓形宇宙一粟同。
由粟而形则可物，自形而我如飘风。
我初与子未束髮，长我一岁今皆翁。
间关世故忧愁集，悔不相向但盲聋。
迩来梦寐亦惊噩，无异船鼓挝冬冬。
逢场作戏固聊尔，随缘应责畴能充。
边城氛埃蔽天赤，春物岂暇寻青红。
颇知别乘甚相得，共玩双翠临雕笼。
酒阑起舞屡脱帽，笑指落月如悬铜。
何当容我作鼎足，未易归马催匆匆。
寄范七平凉有一优者颇相似每见即与从容聊遣吾思之不能已也
作者：李之仪
朝代：宋

吾友范君谊，宛似丘迟诗。点缀花映草，草长莺乱飞。咏诗知吾人，因人想其诗。不知胸中宽，西域方鞭笞。昔为守禦策，坚壁不容锥。今作进讨计，万里入鼓鼙。相从惜日短，既别恨见迟。虽无老成人，彷佛颊赪儿。每见挽手语，问我将何为。我非浊子者，我友实似之。典刑不可见，况复堂上奇。边城气候晚，四月犹夹衣。青灯照冷坐，素目披重帷。孤怀苦萧屑，人事终难期。何当命典刑，一笑相淋漓。
寄范七平凉有一优者颇相似每见即与从容聊遣吾思之不能已也
作者：李之仪
朝代：宋

吾友范君谊，宛似丘迟诗。
点缀花映草，草长鶑乱飞。
咏诗知吾人，因人想其诗。
不知胸中宽，西域方鞭笞。
昔为守御策，坚壁不容锥。
今作进讨计，万里入鼓鼙。
相从惜日短，既别恨见迟。
虽无老成人，彷佛颊頳儿。
每见挽手语，问我将何为。
我非浊子者，我友实似之。
典刑不可见，况復堂上奇。
边城气候晚，四月犹夹衣。
青灯照冷坐，素目披重帷。
孤怀苦萧屑，人事终难期。
何当命典刑，一笑相淋漓。
寄西庄梅道者
作者：李之仪
朝代：宋
体裁：七言绝句

因缘时节本相期，只恐蹉跎醉似泥。洗尽从前留意处，何忧金臂不提携。
寄赵仰之
作者：李之仪
朝代：宋
体裁：七言律诗

倾盖逢君亦偶然，埙篪今日似当年。仙风宛是金华旧，诗句分明历水传。故国江山聊徙倚，深灯歌笑屡迁延。相思果许重相见，豫约严装报此缘。
寄邵旸叔发运
作者：李之仪
朝代：宋

德门平昔仰高阳，自是芝兰根本香。
未许藩篱承妙晤，聊因文字借余光。
舣舟月下逢桓守，盘马楼前见庾郎。
冬杪相期定如约，为君云影认鸾凰。
寄邵旸叔发运
作者：李之仪
朝代：宋

德门平昔仰高阳，自是芝兰根本香。未许藩篱承妙晤，聊因文字借馀光。舣舟月下逢桓守，盘马楼前见庾郎。冬杪相期定如约，为君云影认鸾凰。
寄题吴思道横翠堂
作者：李之仪
朝代：宋
体裁：七言律诗

红尘扰扰功名地，不碍诗人得趣幽。何必千岩连万壑，能令六月似三秋。茶瓯变乳随汤泛，香篆萦云尽日浮。时觉东城添纸价，应知得句胜封侯。
寄题子椿野轩
作者：李之仪
朝代：宋
体裁：七言律诗

江山秀气表吾人，辇下开轩得趣新。不拟旧游离几席，常令每况隔埃尘。客来谈笑无非楚，纸上文章近过秦。分我一枝频见约，乘槎行欲问通津。
寿宁宣老赞
作者：李之仪
朝代：宋

石霜山中二虎，后世儿孙无数。
堂堂大为古佛，一身普照寰宇。
别出寿宁一枝，又作慈云法雨。
他时侍立坐边，往往呵佛駡祖。
寿宁宣老赞
作者：李之仪
朝代：宋

石霜山中二虎，后世儿孙无数。堂堂大为古佛，一身普照寰宇。别出寿宁一枝，又作慈云法雨。他时侍立坐边，往往呵佛骂祖。
将过大乘薄晚不能到既见祖灯以寄一笑
作者：李之仪
朝代：宋
体裁：七言绝句

踏尽田塍转尽山，芥塘犹在夕阳间。主人缩地元多术，何事今朝特见悭。
将过黄池中路寒甚风猛不可行復归青山坊投宿
作者：李之仪
朝代：宋
体裁：五言律诗

过午风虽恶，此心难自安。如何一时顷，遂变十分寒。忍听僵夫诉，还思昨夜欢。祇应贤地主，犹作故侯看。
山居夏日
作者：李之仪
朝代：宋

金鏁笼窗日，黄缯蔽柳蝉。
恋鶑忘日转，借榻就凉偏。
好作宿山计，难堪被俗牵。
归途迎晚照，豫促渡头船。
山居夏日
作者：李之仪
朝代：宋

金锁笼窗日，黄缯蔽柳蝉。恋莺忘日转，借榻就凉偏。好作宿山计，难堪被俗牵。归途迎晚照，豫促渡头船。
崇因钦老赞
作者：李之仪
朝代：宋
体裁：古风

真如会中，相见了也。崇因堂上，因甚出来。一滴曹溪，初无二味。大冶精金，岂有他色。虽然画得分明，要须重新注出。十二面相忽然开，不是僧繇谁得会。
崇宁求诗时正初老住为初祖
作者：李之仪
朝代：宋

乌衣人物已成空，窣堵才能记宝公。请祝骤开新福地，全提还振旧家风。千岩日上春初到，万里云收月正中。欲识投机无意尽，江流入海几时穷。
崇宁求诗时正初老住为初祖
作者：李之仪
朝代：宋

乌衣人物已成空，窣堵纔能记宝公。
请祝骤开新福地，全提还振旧家风。
千岩日上春初到，万里云收月正中。
欲识投机无意尽，江流入海几时穷。
崇寿宫梁昭明太子修行之地
作者：李之仪
朝代：宋

鸿禧已不凡，崇寿气尤古。
经始天监谋，余力保大举。
十围人何在，乌鹊尚如睹。
井泉翳荆棘，像设半尘土。
视今犹视昔，一笑纔仰俯。
有媿所坐峰，安得参鹤羽。
崇寿宫梁昭明太子修行之地
作者：李之仪
朝代：宋

鸿禧已不凡，崇寿气尤古。经始天监谋，馀力保大举。十围人何在，乌鹊尚如睹。井泉翳荆棘，像设半尘土。视今犹视昔，一笑才仰俯。有愧所坐峰，安得参鹤羽。
布袋和尚赞
作者：李之仪
朝代：宋
体裁：赞

盛着底是病，拈出底是药。众生以相见我，却道风狂颠错。秋来叶落归根，春去鸟啼花落。只这便是生涯，说甚重重楼阁。
常州感慈邦老相遇甚款聊复申叙
作者：李之仪
朝代：宋

十年不相见，一见情愈亲。执手语半塞，但觉频沾巾。别来事多矣，未易咫尺论。感君冒雨归，知君意弥敦。邀我过其庐，灯火如春深。金碧炫境界，恍然惊一新。为我时置浴，仍为加柈飧。止我腹中饥，振我衣上尘。何劳强剪纸，已复收断魂。漆炉接膝坐，软语尤殷勤。闵我忧患馀，漂泊才此身。劝我葬且居，生死相与邻。清晨陟高座，四众如云屯。展转叙契阔，博辨河海翻。句句不妄发，信矣灵岩孙。岁暮能几何，缱绻谁我温。非君美无度，泾渭那更分。相期在来日，击节徒谆谆。
常州感慈邦老相遇甚款聊復申叙
作者：李之仪
朝代：宋

十年不相见，一见情愈亲。
执手语半塞，但觉频沾巾。
别来事多矣，未易咫尺论。
感君冒雨归，知君意弥敦。
邀我过其庐，灯火如春深。
金碧炫境界，怳然惊一新。
为我时置浴，仍为加柈飧。
止我腹中饥，振我衣上尘。
何劳强剪纸，已復收断魂。
漆炉接膝坐，软语尤殷勤。
闵我忧患余，漂泊纔此身。
劝我葬且居，生死相与邻。
清晨陟高座，四众如云屯。
展转叙契阔，博辨河海翻。
句句不妄发，信矣灵岩孙。
岁暮能几何，缱绻谁我温。
非君美无度，泾渭那更分。
相期在来日，击节徒谆谆。
常爱东坡去年花落在徐州对月酣歌美清夜今夜黄州见落花小院闭门风露下二诗因即其韵聊寄目前
作者：李之仪
朝代：宋

老来不惯离家久，独卧一庵今八夜。抵搔十爪垢已满，降伏千魔心未下。荧荧病眼日更昏，皎皎孤怀谁与泻。恨无鸾帐与谁俱，独有筇枝伴身亚。华严性海偶深味，兜率陀天聊复借。平生好书陋颜柳，近日作诗几沈谢。百年旅梦行将觉，万里家园犹未舍。妄缘傥或未尝胆，佳境安得如食蔗。从来少味燕偏知，早已忘机鼠休怕。行当遂作重屏图，阘茸凡材任讥骂。良宵明月为谁好，记得初来正合夜。城头火客喏不断，花上鹊栖惊欲下。更深未觉单衣怯，风细只疑清露泻。漂流南北心已老，绵历间关身自亚。伤心黄卷不相契，过眼青春难更借。那知交臂辄深扃，骤学问囚谁与谢。家书杳邈隔重岭，客饭酸咸真传舍。慇勤儿女置只鲤，璀璨盘蔬胜木蔗。定知何日遂能归，却忆今朝真可怕。解衣就枕已多三，喘咄多言翻自骂。
常爱东坡去年花落在徐州对月酣歌美清夜今夜黄州见落花小院闭门风露下二诗因即其韵聊寄目前·其一
作者：李之仪
朝代：宋

老来不惯离家久，独卧一庵今八夜。
抵搔十爪垢已满，降伏千魔心未下。
荧荧病眼日更昏，皎皎孤怀谁与泻。
恨无鸾帐与谁俱，独有筇枝伴身亚。
华严性海偶深味，兜率陀天聊復借。
平生好书陋颜柳，近日作诗几沈谢。
百年旅梦行将觉，万里家园犹未舍。
妄缘傥或未尝胆，佳境安得如食蔗。
从来少味燕偏知，早已忘机鼠休怕。
行当遂作重屏图，阘茸凡材任讥駡。
常爱东坡去年花落在徐州对月酣歌美清夜今夜黄州见落花小院闭门风露下二诗因即其韵聊寄目前·其二
作者：李之仪
朝代：宋

良宵明月为谁好，记得初来正合夜。城头火客喏不断，花上鹊栖惊欲下。更深未觉单衣怯，风细只疑清露泻。漂流南北心已老，绵历间关身自亚。伤心黄卷不相契，过眼青春难更借。那知交臂辄深扃，骤学问囚谁与谢。家书杳邈隔重岭，客饭酸咸真传舍。慇勤儿女置只鲤，璀璨盘蔬胜木蔗。定知何日遂能归，却忆今朝真可怕。解衣就枕已多三，喘咄多言翻自骂。
常爱东坡去年花落在徐州对月酣歌美清夜今夜黄州见落花小院闭门风露下二诗因即其韵聊寄目前·其二
作者：李之仪
朝代：宋

良宵明月为谁好，记得初来正合夜。
城头火客喏不断，花上鹊栖惊欲下。
更深未觉单衣怯，风细只疑清露泻。
漂流南北心已老，绵历间关身自亚。
伤心黄卷不相契，过眼青春难更借。
那知交臂辄深扃，骤学问囚谁与谢。
家书杳邈隔重岭，客饭酸咸真传舍。
慇懃儿女置隻鲤，璀璨盘蔬胜木蔗。
定知何日遂能归，却忆今朝真可怕。
解衣就枕已多三，喘咄多言翻自駡。
庄上书事
作者：李之仪
朝代：宋
体裁：七言绝句

柱础犹蒸湿未休，悬知雨意未全收。只忧场上芽生稻，不厌田间水拍沟。
庄居值雨偶得十诗示秦处度
作者：李之仪
朝代：宋

累日雨不止，风高如作寒。三分虽过二，忽忽便向阑。一身百忧集，况可计先欢。不见是无闷，念此聊自宽。满眼多是水，岁事从可知。早时谓有馀，今空未免饥。一雨又三日，见者皆攒眉。天作人承之，到此终何为。我虽非故侯，通籍三十年。孰不夷险半，而我终岁难。念非跣弗视，不觉乘波澜。馀生岂所期，我君信如天。平生三四友，一一人中英。况逢不世主，唾手可太平。参差十年间，契阔而死生。相见复何语，但有泪如倾。死生固可嗟，一谪辄不返。君恩非不深，奈尔道路远。反初不忍歌，折臂信能遣。已矣何足论，幸子真入眼。念我宜州兄，见时论弟昆。诗书固分路，翰墨俄同门。人谁不归来，独沾死后恩。万里一铭旌，犹能葬家原。夕郎天下士，异同亲见之。欲掩不可得，交口终何为。百汰刚愈精，魑魅今尚疑。浮云空去来，皎皎端所期。不返故乡义，何妨陆子居。昔游既有约，是岂人所图。我尝邀此卜，蹭蹬不自如。凭将一掬泪，聊寄夜台书。向晚风斗转，场上稻已芽。问雨何薄相，偏来戏吾家。蟋蟀床下吟，络纬林中誇。戒寒谓稍疏，行矣逢此嗟。竞爽联夜光，一个乃明月。吾友不可见，赖尔相怡悦。蒹葭空非倚，声闻乃不辍。啜菽安暮年，足以免绝突。
庄居值雨偶得十诗示秦处度·其一
作者：李之仪
朝代：宋

累日雨不止，风高如作寒。
三分虽过二，忽忽便向阑。
一身百忧集，况可计先懽。
不见是无闷，念此聊自宽。
庄居值雨偶得十诗示秦处度·其一
作者：李之仪
朝代：宋

累日雨不止，风高如作寒。三分虽过二，忽忽便向阑。一身百忧集，况可计先欢。不见是无闷，念此聊自宽。
庄居值雨偶得十诗示秦处度·其一〇
作者：李之仪
朝代：宋

竞爽联夜光，一箇乃明月。
吾友不可见，頼尔相怡悦。
蒹葭空非倚，声闻乃不辍。
啜菽安暮年，足以免绝突。
庄居值雨偶得十诗示秦处度·其七
作者：李之仪
朝代：宋
体裁：古风

夕郎天下士，异同亲见之。欲掩不可得，交口终何为。百汰刚愈精，魑魅今尚疑。浮云空去来，皎皎端所期。
庄居值雨偶得十诗示秦处度·其三
作者：李之仪
朝代：宋

我虽非故侯，通籍三十年。
孰不夷险半，而我终岁难。
念非跣弗视，不觉乘波澜。
余生岂所期，我君信如天。
庄居值雨偶得十诗示秦处度·其三
作者：李之仪
朝代：宋

我虽非故侯，通籍三十年。孰不夷险半，而我终岁难。念非跣弗视，不觉乘波澜。馀生岂所期，我君信如天。
庄居值雨偶得十诗示秦处度·其九
作者：李之仪
朝代：宋

向晚风斗转，场上稻已芽。
问雨何薄相，偏来戏吾家。
蟋蟀床下吟，络纬林中夸。
戒寒谓稍疏，行矣逢此嗟。
庄居值雨偶得十诗示秦处度·其九
作者：李之仪
朝代：宋

向晚风斗转，场上稻已芽。问雨何薄相，偏来戏吾家。蟋蟀床下吟，络纬林中誇。戒寒谓稍疏，行矣逢此嗟。
庄居值雨偶得十诗示秦处度·其二
作者：李之仪
朝代：宋

满眼多是水，岁事从可知。
早时谓有余，今空未免饥。
一雨又三日，见者皆攒眉。
天作人承之，到此终何为。
庄居值雨偶得十诗示秦处度·其二
作者：李之仪
朝代：宋

满眼多是水，岁事从可知。早时谓有馀，今空未免饥。一雨又三日，见者皆攒眉。天作人承之，到此终何为。
庄居值雨偶得十诗示秦处度·其五
作者：李之仪
朝代：宋
体裁：古风

死生固可嗟，一谪辄不返。君恩非不深，奈尔道路远。反初不忍歌，折臂信能遣。已矣何足论，幸子真入眼。
庄居值雨偶得十诗示秦处度·其八
作者：李之仪
朝代：宋
体裁：古风

不返故乡义，何妨陆子居。昔游既有约，是岂人所图。我尝邀此卜，蹭蹬不自如。凭将一掬泪，聊寄夜台书。
庄居值雨偶得十诗示秦处度·其六
作者：李之仪
朝代：宋
体裁：古风

念我宜州兄，见时论弟昆。诗书固分路，翰墨俄同门。人谁不归来，独沾死后恩。万里一铭旌，犹能葬家原。
庄居值雨偶得十诗示秦处度·其十
作者：李之仪
朝代：宋

竞爽联夜光，一个乃明月。吾友不可见，赖尔相怡悦。蒹葭空非倚，声闻乃不辍。啜菽安暮年，足以免绝突。
庄居值雨偶得十诗示秦处度·其四
作者：李之仪
朝代：宋

平生三四友，一一人中英。况逢不世主，唾手可太平。参差十年间，契阔而死生。相见复何语，但有泪如倾。
庄居值雨偶得十诗示秦处度·其四
作者：李之仪
朝代：宋

平生三四友，一一人中英。
况逢不世主，唾手可太平。
参差十年间，契阔而死生。
相见復何语，但有泪如倾。
庄居寄友人
作者：李之仪
朝代：宋

槐黄时节早相期，留滞田园阻暂依。闻道程文太超轶，却因诗句接光辉。君能活计如公理，我愧生涯负表微。已向青山托遗老，不应专有谢玄晖。
庄居寄友人
作者：李之仪
朝代：宋

槐黄时节早相期，留滞田园阻蹔依。
闻道程文太超轶，却因诗句接光辉。
君能活计如公理，我愧生涯负表微。
已向青山託遗老，不应专有谢玄晖。
延之云久迟公来不谓迫之乃肯顾我既开此路却当以匪人为津梁矣致我佳客敢忘其德口占为戏
作者：李之仪
朝代：宋

一水相忘辄自疲，青毡情厚失先期。
从今不比鸬鷀数，更欲棠阴借异时。
延之云久迟公来不谓迫之乃肯顾我既开此路却当以匪人为津梁矣致我佳客敢忘其德口占为戏
作者：李之仪
朝代：宋

一水相忘辄自疲，青毡情厚失先期。从今不比鸬鹚数，更欲棠阴借异时。
延之云累日把酒止在相近处殊不快人意坐间命遍索城内外可以延处之地将往因之得城南张氏园秋花斑駮可喜遂剧饮待月上戴花作乐而归市犹未彻观者如堵次致君韵
作者：李之仪
朝代：宋
体裁：七言律诗

累日相看似处阴，今朝乘兴共追寻。曲栏方沼争留步，秀色新啼总会心。酒面屡从罗绮发，花心休被雪霜侵。烛城醉路凌初月，但觉人山一径深。
延之置酒南园因书柱上
作者：李之仪
朝代：宋

尊前景气朝朝别，醉裏歌呼处处新。
一度拈来一回好，主人须信异于人。
延之置酒南园因书柱上
作者：李之仪
朝代：宋

尊前景气朝朝别，醉里歌呼处处新。一度拈来一回好，主人须信异于人。
延之置酒当利楼侍人劝酒
作者：李之仪
朝代：宋
体裁：七言绝句

云山远近浅还深，宛转愁颜顿不任。独有绮罗知此意，故拈金盏十分斟。
延之置酒连云观北望丘墟掩翳相与凭栏感叹延之以所持扇见授云不可不记也因书之
作者：李之仪
朝代：宋

后垄前冈一色松，相看冠剑几悲风。今朝笑语明朝哭，莫厌尊中酒不空。
延之置酒连云观北望丘墟掩翳相与凭栏感叹延之以所持扇见授云不可不记也因书之
作者：李之仪
朝代：宋

后壠前冈一色松，相看冠剑几悲风。
今朝笑语明朝哭，莫厌尊中酒不空。
延之问及当涂近事云君殆能容忍我不及也胡不迁居于此便治馆因口占为谢
作者：李之仪
朝代：宋
体裁：七言绝句

胯下淹时岂不知，故人疑我似阳痴。一廛固愿授陈相，只恐锋车便见追。
弔王承议二首·其一
作者：李之仪
朝代：宋

崎岖南北旧相闻，晚困羁缧託后尘。
盗贼余风如振槁，里闾和气似深春。
雀巢绝探终能鷇，乌喙虽长自不伸。
所去见思犹可想，九泉赍恨彼何人。
弔王承议二首·其二
作者：李之仪
朝代：宋
体裁：七言律诗

征西墓上木成围，伯氏传孤出更奇。皂盖朱轮谁不拥，青天白日晚方知。功名不挂非由种，赙赗终辞信有儿。空指丹青访陈迹，倦怀尤恨得君迟。
张圣行解官入京僚友饯别分韵劝酒得醇字
作者：李之仪
朝代：宋

密雪不着地，朔风暖如春。
天公岂无心，慰此东归人。
吾人晚相投，每见每更亲。
踰年稻粱俱，未觉旦暮频。
欲识分浅深，荡荡风中云。
问其美如何，表裏无缁磷。
深湛子云默，高广太丘真。
汲汲惜日短，奄兹奉离樽。
莫辞十分斟，酒薄情则醇。
庶几一举尽，泾渭从此分。
万里自咫尺，百岁均埃尘。
行人定向识，他年期问津。
张圣行解官入京僚友饯别分韵劝酒得醇字
作者：李之仪
朝代：宋

密雪不着地，朔风煖如春。天公岂无心，慰此东归人。吾人晚相投，每见每更亲。踰年稻粱俱，未觉旦暮频。欲识分浅深，荡荡风中云。问其美如何，表里无缁磷。深湛子云默，高广太丘真。汲汲惜日短，奄兹奉离樽。莫辞十分斟，酒薄情则醇。庶几一举尽，泾渭从此分。万里自咫尺，百岁均埃尘。行人定向识，他年期问津。
归自钱塘伏蒙君俞特枉佳句钦叹不已聊赋来韵
作者：李之仪
朝代：宋
体裁：七言律诗

吴山陈迹已飞埃，投老还惊病眼开。似泛灵槎海边去，却因华表鹤归来。情移客枕收残梦，恨着江梅恋故台。便觉新篇资六翮，飘飘真是子虚才。
彦本邻庄有欲售其所舍之屋者相与就阅遂书其屏上与彦本为约
作者：李之仪
朝代：宋

求田问舍太迟生，栋宇才逢眼便明。凭仗经营须占早，连墙祇恐负柴荆。
彦本邻庄有欲售其所舍之屋者相与就阅遂书其屏上与彦本为约
作者：李之仪
朝代：宋

求田问舍太迟生，栋宇纔逢眼便明。
凭仗经营须占早，连墙祇恐负柴荆。
彦行和梅诗甚工辄次元韵
作者：李之仪
朝代：宋
体裁：古风

春风不拣尊前客，未必藜羹输肉食。玲珑点缀移月窟，谁谓吾家最先得。直从去腊约为伴，旦旦相看无倦色。朝披日彩烂迎东，夜插斗杓寒挂北。拟将西子作孤注，对与春工分一掷。又疑妖冶渎清真，子细筹量信难域。发狂不意落纸上，胜句争来共推坼。诸郎独殿语尤老，似欲尘埃剧湔拭。不惟诗社顿光辉，枝上分明过于昔。
得常州感慈邦长老书求诗兼寄邻老
作者：李之仪
朝代：宋

清晨得君书，远意来吴中。开缄一见面，顿觉百虑空。书词若萧屑，怪我情不通。我岂逐物者，君亦如冥鸿。便当永相忘，何计騧与骢。闻君奋钤槌，喝下分华戎。晚鱼会千指，一一麻中蓬。朝参月破牖，暮请灯在笼。坐令万折异，沛然俱向东。缘契乃如此，想见圭璧丛。胡为特垂手，千里寻庞公。庞公无伎俩，只这是家风。复如多闻师，亦在兜率宫。人间最胜处，何必颜如童。会当谢朝谒，烂漫游无穷。
得常州感慈邦长老书求诗兼寄邻老
作者：李之仪
朝代：宋

清晨得君书，远意来吴中。
开缄一见面，顿觉百虑空。
书词若萧屑，怪我情不通。
我岂逐物者，君亦如冥鸿。
便当永相忘，何计騧与骢。
闻君奋钤槌，喝下分华戎。
晚鱼会千指，一一麻中蓬。
朝参月破牖，暮请灯在笼。
坐令万折异，沛然俱向东。
缘契乃如此，想见圭璧丛。
胡为特垂手，千里寻庞公。
庞公无伎俩，只这是家风。
復如多闻师，亦在兜率宫。
人间最胜处，何必颜如童。
会当谢朝谒，烂漫游无穷。
得延之书书尾戏答
作者：李之仪
朝代：宋
体裁：七言绝句

齿豁童头老可憎，艰难相值历何曾。吹箫问渡愧未达，终有心头一点蝇。
得琏老庄僧书所报周悉且速东归既愧其勤因述书语为谢仍约官满就见
作者：李之仪
朝代：宋

故人书报新种畦，东皋豆麦稻水西。
更添庄屋成两脱，筑出涌路排沙泥。
柳插千本竹万个，鸡豚母子羣相携。
又倚前冈闢场圃，更下南泊来凫鹥。
两年课役已似此，数岁渐可如山溪。
吾师报地适我与，胸中莹彻真琉璃。
一钱不敢力为尽，只得一饭仍鷄栖。
我惭汩没落陷穽，眼前差路知几蹊。
缅怀吾邦归未得，书来未读先酸悽。
本无去来强絷缚，亦非颠倒随倾挤。
万众过眼即他物，列鼎既饱均朝虀。
明年定作一村老，非施委曲谁刀圭。
得琏老庄僧书所报周悉且速东归既愧其勤因述书语为谢仍约官满就见
作者：李之仪
朝代：宋

故人书报新种畦，东皋豆麦稻水西。更添庄屋成两脱，筑出涌路排沙泥。柳插千本竹万个，鸡豚母子群相携。又倚前冈辟场圃，更下南泊来凫鹥。两年课役已似此，数岁渐可如山溪。吾师报地适我与，胸中瑩彻真琉璃。一钱不敢力为尽，只得一饭仍鸡栖。我惭汩没落陷阱，眼前差路知几蹊。缅怀吾邦归未得，书来未读先酸悽。本无去来强絷缚，亦非颠倒随倾挤。万众过眼即他物，列鼎既饱均朝齑。明年定作一村老，非施委曲谁刀圭。
得琏老庄僧书所报周悉且速东归既愧其勤因述书语为谢仍约官满就见
作者：李之仪
朝代：宋
体裁：古风

故人书报新种畦，东皋豆麦稻水西。更添庄屋成两脱，筑出涌路排沙泥。柳插千本竹万个，鸡豚母子群相携。又倚前冈辟场圃，更下南泊来凫鹥。两年课役已似此，数岁渐可如山溪。吾师报地适我与，胸中莹彻真琉璃。一钱不敢力为尽，只得一饭仍鸡栖。我惭汩没落陷阱，眼前差路知几蹊。缅怀吾邦归未得，书来未读先酸悽。本无去来强絷缚，亦非颠倒随倾挤。万众过眼即他物，列鼎既饱均朝齑。明年定作一村老，非施委曲谁刀圭。
復次韵·其一
作者：李之仪
朝代：宋
体裁：七言律诗

国西华丽占池莲，曾记开樽奉赐钱。几欲漂流劳滞念，又惊红绿映澄鲜。主人无间容联步，胜日何妨更买船。满挹香风振归袂，更烦佳思出新篇。
復次韵·其二
作者：李之仪
朝代：宋

幕府风流旧泛莲，裔孙家世掩青钱。
别开眼界霞争烂，分得秋光菊未鲜。
灯阵有心欺醉帽，珠盘何日泻归船。
锦囊示我锵金句，空媿巴吟缀后篇。
德山方老退院索诗送行即席口占
作者：李之仪
朝代：宋

应供都城今几春，屡陪香火是前因。
偶来清瀵堤边住，重见东林社裏人。
青眼略容谈近事，白头同喜得閒身。
自言此去寻思大，便好乘时继后尘。
德山方老退院索诗送行即席口占
作者：李之仪
朝代：宋

应供都城今几春，屡陪香火是前因。偶来清瀵堤边住，重见东林社里人。青眼略容谈近事，白头同喜得閒身。自言此去寻思大，便好乘时继后尘。
德循诗律甚佳方幸拭目因作拙句以勉之
作者：李之仪
朝代：宋

唐人好诗乃风俗，语出工夫各一家。前辈相因多自任，后来无复更相誇。半山老子偏游戏，真一仙人每叹嗟。傍出豫章登一格，凭君细与辨龙蛇。
德循诗律甚佳方幸拭目因作拙句以勉之
作者：李之仪
朝代：宋

唐人好诗乃风俗，语出工夫各一家。
前辈相因多自任，后来无復更相夸。
半山老子偏游戏，真一仙人每叹嗟。
傍出豫章登一格，凭君细与辨龙蛇。
忆秦娥用太白韵
作者：李之仪
朝代：宋
体裁：诗

清溪咽。霜风洗出山头月。山头月。迎得云归，还送云别。不知今是何时节。凌歊望断音尘绝。音尘绝。帆来帆去，天际双阙。
忆远
作者：李之仪
朝代：宋
体裁：七言绝句

行人犹未有归期，万里初程日暮时。唯爱门前双柳树，枝枝叶叶不相离。
怨三三·登姑熟堂寄旧游，用贺方回韵
作者：李之仪
朝代：宋
体裁：词

清溪一派泻柔蓝。岸草毵毵。记得黄鹂语画檐。唤狂里、醉重三。春风不动垂帘。似三五、初圆素蟾。镇泪眼廉纤。何时歌舞，再和池南。
怨三三（登姑熟堂寄旧迹，用贺方回韵）
作者：李之仪
朝代：宋
体裁：词

清溪一派泻揉蓝。岸草毵毵。记得黄鹂语画檐。唤狂里、醉重三。春风不动垂帘。似三五、初圆素蟾。镇泪眼廉纤。何时歌舞，再和池南。
惠崇扇面小景二绝
作者：李之仪
朝代：宋

耳冷无人唱竹枝，归心惟有梦魂知。杨花扑地烟波阔，犹记征帆欲卸时。风高雨暗不成群，欲下还飞似畏人。已是却寻归去路，江南休笑水如春。
惠崇扇面小景二绝·其一
作者：李之仪
朝代：宋
体裁：七言绝句

耳冷无人唱竹枝，归心惟有梦魂知。杨花扑地烟波阔，犹记征帆欲卸时。
惠崇扇面小景二绝·其二
作者：李之仪
朝代：宋

风高雨暗不成羣，欲下还飞似畏人。
已是却寻归去路，江南休笑水如春。
惠崇扇面小景二绝·其二
作者：李之仪
朝代：宋

风高雨暗不成群，欲下还飞似畏人。已是却寻归去路，江南休笑水如春。
慧严永长老赞
作者：李之仪
朝代：宋
体裁：古风

我昔同登法云地，道场不异耆闇山。指出后身自在通，当日曾闻新受记。秀眉明目坏色衣，谁其写成比丘相。只这便是紫金容，在在处处咸恭敬。
慧林正老真赞
作者：李之仪
朝代：宋
体裁：赞

高坐清凉道场，截断东南路口。一万菩萨列在下风，天下衲僧闻者稽首。挺超佛越祖之意气，有抽钉拔楔之妙手。拶得额头汗出，又向王舍城中哮吼。
戏子微兼次韵陈君俞寄题兰皋
作者：李之仪
朝代：宋
体裁：七言律诗

和风暖日作霜天，冰雪相投岂偶然。特枉新诗咏陈迹，便同佳趣赏当年。学优曼倩三冬足，才过荆州十部贤。为问醉衾应好在，莫教痴望似蚕眠。
折渭州画像赞
作者：李之仪
朝代：宋
体裁：赞

龙章凤姿，燕颔虎颈。巍巍堂堂，弗严而整。山纳海容，霜根雪节。可畏而亲，力莫之斡。吾私淑诸，一代之英。多取益给，欲掩滋明。长庚未艾，白气何来。精爽如在，佳城不开。出卯则角，堕地而班。岂无所遗，騄骥方闲。高牙赤舄，惟叔惟虎。有之似之，千载一武。赳赳桓桓，彼徒见诮。他日凌烟，实先前诏。
抚掌泉
作者：李之仪
朝代：宋

泓渟宿寒藻，正占山一曲。
平时常湛然，抚掌珠可掬。
喜怒去千里，气类若相属。
如何辄示异，乃尔分迟速。
霜风鼓橐籥，岩树响丝竹。
语出若有答，路转疑绝续。
幽寻力恨短，博采日苦促。
便拟寄无余，舍策遂留宿。
抚掌泉
作者：李之仪
朝代：宋

泓渟宿寒藻，正占山一曲。平时常湛然，抚掌珠可掬。喜怒去千里，气类若相属。如何辄示异，乃尔分迟速。霜风鼓橐籥，岩树响丝竹。语出若有答，路转疑绝续。幽寻力恨短，博采日苦促。便拟寄无馀，舍策遂留宿。
报恩邦禅师真赞
作者：李之仪
朝代：宋
体裁：赞

荆山美璞，霜天一鹗。可荐郊庙，志存寥廓。逢场作戏，随病予药。信与佛祖齐肩，直是摸索不着。
捻须寄傅子渊
作者：李之仪
朝代：宋

一日几回捻白鬚，我本于世非葭莩。
奈何寸沫长自濡，起倒不供须人扶。
眼前扰扰嘈笙竽，况于得失随有无。
鼠壤狼籍多弃余，史云空悲釜生鱼。
抓搔世垢清肌肤，愈下愈拙真挈壶。
爱极并爱屋上乌，古诗有之今辄如。
不愿百尺腾龟趺，不愿去为在泾鳬。
只愿卒岁眼长淤，百无所见常踟蹰。
出门擿埴寻君居，万里付于千里驹。
撚须寄傅子渊
作者：李之仪
朝代：宋

一日几回撚白须，我本于世非葭莩。奈何寸沫长自濡，起倒不供须人扶。眼前扰扰嘈笙竽，况于得失随有无。鼠壤狼籍多弃馀，史云空悲釜生鱼。抓搔世垢清肌肤，愈下愈拙真挈壶。爱极并爱屋上乌，古诗有之今辄如。不愿百尺腾龟趺，不愿去为在泾凫。只愿卒岁眼长淤，百无所见常踟蹰。出门擿埴寻君居，万里付于千里驹。
故人李世南画秋山林木平远三首和韵
作者：李之仪
朝代：宋

晚烟拂拂聚无痕，瘦骨棱棱见彻根。细路萦纡饥马疾，举头新月是前村。曾经岁月几华夷，雨貌风颜茂晚姿。自是雪霜心共老，笔头聊复戏孙枝。霜清木落见沙洲，洲上人家半在舟。射雁归来鱼满笱，瓮中先见问扶头。
故人李世南画秋山林木平远三首和韵·其一
作者：李之仪
朝代：宋
体裁：七言绝句

晚烟拂拂聚无痕，瘦骨棱棱见彻根。细路萦纡饥马疾，举头新月是前村。
故人李世南画秋山林木平远三首和韵·其三
作者：李之仪
朝代：宋
体裁：七言绝句

霜清木落见沙洲，洲上人家半在舟。射雁归来鱼满笱，瓮中先见问扶头。
故人李世南画秋山林木平远三首和韵·其二
作者：李之仪
朝代：宋

曾经岁月几华夷，雨貌风颜茂晚姿。自是雪霜心共老，笔头聊复戏孙枝。
故人李世南画秋山林木平远三首和韵·其二
作者：李之仪
朝代：宋

曾经岁月几华夷，雨貌风颜茂晚姿。
自是雪霜心共老，笔头聊復戏孙枝。
文忠公画像赞
作者：李之仪
朝代：宋
体裁：赞

霜空无云，秋天澄雾。照然政通，何劳钟簴。俨然望之，希世一遇。万折方东，逢坡益注。
方叔并用前韵復继之
作者：李之仪
朝代：宋
体裁：古风

萧然傲环堵，心性懒衣裳。匝坐定何许，井井书满床。我每不欲去，鼻观无尽香。未始有寒暑，彼哉自炎凉。
旌德王承议挽词
作者：李之仪
朝代：宋

彭蠡湖边一笑初，绿衣相见论葭莩。四千里外空搔首，三十年来屡揽须。方卜他时共兰若，岂知今日奠生刍。穷途只有思君泪，无复吟君屋上乌。
旌德王承议挽词
作者：李之仪
朝代：宋

彭蠡湖边一笑初，绿衣相见论葭莩。
四千里外空搔首，三十年来屡揽鬚。
方卜他时共兰若，岂知今日奠生刍。
穷途只有思君泪，无復吟君屋上乌。
无题三首
作者：李之仪
朝代：宋

邂逅俱青眼，招携愧白头。穿林犹畏日，坐石忽惊秋。不作崎岖倦，几成汗漫游。临分怀杜老，月涌大江流。步武高低外，生涯梦寐中。不知三径足，信是一生穷。触目如逢旧，随缘似有功。便应参羽翼，何异注鱼虫。轩庑千寻碧，江山一抹红。微吟接僚友，健啖趁群童。恋别犹能暂，论欢昔已通。更凭将此况，远问霅溪翁。
无题三首·其一
作者：李之仪
朝代：宋

邂逅俱青眼，招携媿白头。
穿林犹畏日，坐石忽惊秋。
不作崎岖倦，几成汗漫游。
临分怀杜老，月涌大江流。
无题三首·其一
作者：李之仪
朝代：宋

邂逅俱青眼，招携愧白头。穿林犹畏日，坐石忽惊秋。不作崎岖倦，几成汗漫游。临分怀杜老，月涌大江流。
无题三首·其三
作者：李之仪
朝代：宋

轩庑千寻碧，江山一抹红。
微吟接僚友，健啖趁羣童。
恋别犹能暂，论懽昔已通。
更凭将此况，远问霅溪翁。
无题三首·其三
作者：李之仪
朝代：宋

轩庑千寻碧，江山一抹红。微吟接僚友，健啖趁群童。恋别犹能暂，论欢昔已通。更凭将此况，远问霅溪翁。
无题三首·其二
作者：李之仪
朝代：宋
体裁：五言律诗

步武高低外，生涯梦寐中。不知三径足，信是一生穷。触目如逢旧，随缘似有功。便应参羽翼，何异注鱼虫。
旧怀二首
作者：李之仪
朝代：宋

陈迹回头似梦馀，花应长好但人无。诗成固已名千古，墓上谁倾饭一盂。流落丹青惊始见，形容笔墨竟难图。公孙自是天同派，漫托周人载硕肤。花存人往祗天知，目暗心摇却自疑。尚想汉庭传诏令，如登鲁庙见樽彝。一时鹦鹉娱宾赋，百世甘棠美召诗。安得残春逢海上，尽须衰泪洒新枝。
旧怀二首·其一
作者：李之仪
朝代：宋

陈迹回头似梦余，花应长好但人无。
诗成固已名千古，墓上谁倾饭一盂。
流落丹青惊始见，形容笔墨竟难图。
公孙自是天同派，漫託周人载硕肤。
旧怀二首·其一
作者：李之仪
朝代：宋

陈迹回头似梦馀，花应长好但人无。诗成固已名千古，墓上谁倾饭一盂。流落丹青惊始见，形容笔墨竟难图。公孙自是天同派，漫托周人载硕肤。
旧怀二首·其二
作者：李之仪
朝代：宋
体裁：七言律诗

花存人往祗天知，目暗心摇却自疑。尚想汉庭传诏令，如登鲁庙见樽彝。一时鹦鹉娱宾赋，百世甘棠美召诗。安得残春逢海上，尽须衰泪洒新枝。
早梅芳喜迁莺
作者：李之仪
朝代：宋
体裁：词

雪初销，斗觉寒将变。已报梅梢暖。日边霜外，迤逦枝条自柔软。嫩苞匀点缀，绿萼轻裁剪。隐深心，未许清香散。渐融和，开欲遍。密处疑无间。天然标韵，不与群花斗深浅。夕阳波似动，曲水风犹懒。最销魂，弄影无人见。
明日阻雪不得行盖冬至前一日也
作者：李之仪
朝代：宋

才冬即欲雪，酝酿非不久。旅馆黄昏风，半夜忽如昼。天公时谑戏，不在我先后。儿心见期心，咫尺弗得就。密洒良未已，兀坐几忍灸。遂令相逢心，感慨若奔辏。红炉惨无光，短气犹发馏。况兹严报本，供卫何所售。风威果能神，排斥勿宿留。非独寸草荣，万里同锦绣。
明日阻雪不得行盖冬至前一日也
作者：李之仪
朝代：宋

纔冬即欲雪，醖酿非不久。
旅馆黄昏风，半夜忽如昼。
天公时谑戏，不在我先后。
儿心见期心，咫尺弗得就。
密洒良未已，兀坐几忍灸。
遂令相逢心，感慨若奔辏。
红炉惨无光，短气犹发馏。
况兹严报本，供卫何所售。
风威果能神，排斥勿宿留。
非独寸草荣，万里同锦绣。
春光好
作者：李之仪
朝代：宋
体裁：词

霜压晓，月收阴。斗寒深。看尽烛花金鸭冷，捲残衾。卯酒从谁细酌，馀香无计重寻。空把夜来相见梦，写文琴。
春光好·霜压晓
作者：李之仪
朝代：宋

霜压晓，月收阴。斗寒深。看尽灯花金鸭冷，卷残衾。卯酒从谁细酌，余香无计重寻。空把夜来相见梦，写文琴。
春光好·霜压晓
作者：李之仪
朝代：宋
体裁：词

霜压晓，月收阴。斗寒深。看尽烛花金鸭冷，卷残衾。卯酒从谁细酌，馀香无计重寻。空把夜来相见梦，写文琴。
春日
作者：李之仪
朝代：宋

芊芊芳草望中迷，传火楼台丽日西。飞絮轻翻遮柳陌，落花乱点暗桃溪。琉璃波净沈鱼藻，玳瑁帘疏阻燕泥。百五良辰最葱茜，绿阴行马过莺啼。
春日
作者：李之仪
朝代：宋

芊芊芳草望中迷，传火楼台丽日西。
飞絮轻翻遮柳陌，落花乱点暗桃溪。
琉璃波凈沈鱼藻，玳瑁帘疏阻燕泥。
百五良辰最葱蒨，绿阴行马过鶑啼。
春日同梁十四宴李公昭朝霞阁侍儿舞梁州曲彻客有以润罗为赠公昭命玉杯满酌酬之又以金钟邀儿相属既釂出乌丝栏索诗
作者：李之仪
朝代：宋

都城春风吹落花，都城九陌无尘沙。貂裘公子宴何处，阑干百尺陵朝霞。凤筝新调玉指软，黄金捍拨当胸遮。紫檀屡碎翻成拍，红茸毯衬鸦头袜。回旋谁许綵云轻，欲断还催犹未彻。新莺弄雏乳燕飞，一曲凉州春日迟。百疋缠头随玉杯，咿哑一鬨争扶持。公子笑不已，下客欢正浓。更邀娅姹持金钟，一釂直欲沧溟空。从他海若在平地，明珠堕泪愁蛟龙。珊瑚突兀撑高峰，便疑巴姬御来风。月渐满，银河低。归路促，街鼓稀。何时再到红茸地，更倩游丝惹住衣。
春日同梁十四宴李公昭朝霞阁侍儿舞梁州曲彻客有以润罗为赠公昭命玉杯满酌酬之又以金钟邀儿相属既釂出乌丝栏索诗
作者：李之仪
朝代：宋

都城春风吹落花，都城九陌无尘沙。
貂裘公子醼何处，阑干百尺陵朝霞。
凤筝新调玉指软，黄金捍拨当胸遮。
紫檀屡碎翻成拍，红茸毯衬鸦头袜。
回旋谁许綵云轻，欲断还催犹未彻。
新鶑弄雏乳燕飞，一曲凉州春日迟。
百疋缠头随玉杯，咿哑一鬨争扶持。
公子笑不已，下客懽正浓。
更邀娅姹持金钟，一釂直欲沧溟空。
从他海若在平地，明珠堕泪愁蛟龙。
珊瑚突兀撑高峰，便疑巴姬御来风。
月渐满，银河低。
归路促，街鼓稀。
何时再到红茸地，更倩游丝惹住衣。
昨日偶到北观蒙君俞元载元发明叔惠然见过
作者：李之仪
朝代：宋
体裁：五言律诗

胜日欣相得，旷怀谁与同。如何四君子，肯顾一衰翁。林杪收残雨，檐牙递好风。归时不须问，更待月如弓。
晚步汴堤始见春色次夜与蔡君规郑希仁同饮进奏官舍
作者：李之仪
朝代：宋

昨日行河堤，柳色绿如埽。
只疑晚烟罩寒林，细看始知春已到。
春来本不与我期，病中蹉却春来时。
尘埃雨过风不起，但见红紫咄咄陵高枝。
年年见春随分喜，今年见春略无意。
泊然相遇等幻化，况是客愁如梦裏。
前年随春入都门，去年探春海上村。
今年作客还到此，万里漂浮谁与论。
故人邂逅罗酒樽，白髮相逢情更亲。
身世崎岖有底急，终日裂脐如归云。
倚门几夜环连梦，勃窣稚子行逡巡。
扁舟早晚东南奔，车马纷纷愁杀人。
晚步汴堤始见春色次夜与蔡君规郑希仁同饮进奏官舍
作者：李之仪
朝代：宋

昨日行河堤，柳色绿如埽。只疑晚烟罩寒林，细看始知春已到。春来本不与我期，病中蹉却春来时。尘埃雨过风不起，但见红紫咄咄陵高枝。年年见春随分喜，今年见春略无意。泊然相遇等幻化，况是客愁如梦里。前年随春入都门，去年探春海上村。今年作客还到此，万里漂浮谁与论。故人邂逅罗酒樽，白发相逢情更亲。身世崎岖有底急，终日裂脐如归云。倚门几夜环连梦，勃窣稚子行逡巡。扁舟早晚东南奔，车马纷纷愁杀人。
晚起和韵
作者：李之仪
朝代：宋
体裁：古风

今日起差晚，持课几到午。饥饱虽难医，荤酒且入务。脱粟快一饭，白眼视寰宇。固知等浮沉，要在极纤缕。聒耳林鸠嗥，举头梁燕乳。我亦尽轮回，何必高下数。缅怀故山中，泉石漱深坞。万壑响松风，千岩澄月露。胡为不归去，乃与朱墨侣。只记入门时，未有还家路。我生讵应尔，炳炳莫我顾。彼心岂易同，吾首莫易俯。
晚起和韵
作者：李之仪
朝代：宋

今日起差晚，持课几到午。饥饱虽难医，荤酒且入务。脱粟快一饭，白眼视寰宇。固知等浮沉，要在极纤缕。聒耳林鸠嘷，举头梁燕乳。我亦尽轮回，何必高下数。缅怀故山中，泉石漱深坞。万壑响松风，千岩澄月露。胡为不归去，乃与朱墨侣。只记入门时，未有还家路。我生讵应尔，炳炳莫我顾。彼心岂易同，吾首莫易俯。
晚起和韵
作者：李之仪
朝代：宋

今日起差晚，持课几到午。
饥饱虽难医，荤酒且入务。
脱粟快一饭，白眼视寰宇。
固知等浮沉，要在极纤缕。
聒耳林鸠嘷，举头梁燕乳。
我亦尽轮回，何必高下数。
缅怀故山中，泉石潄深坞。
万壑响松风，千岩澄月露。
胡为不归去，乃与朱墨侣。
只记入门时，未有还家路。
我生讵应尔，炳炳莫我顾。
彼心岂易同，吾首莫易俯。
晚过王晋卿第移坐池上松杪凌霄烂开
作者：李之仪
朝代：宋

清风习习醒毛骨，华屋高明占城北。胡床偶伴庾江州，万盖摇香俯澄碧。阴森老树藤千尺，刻桷雕楹初未识。忽传绣障半天来，举头不是人间色。方疑绚塔灯炤耀，更觉丽天星的历。此时遥望若神仙，结绮临春犹可忆。徘徊欲去辄不忍，百种形容空叹息。乱点金钿翠被张，主人此况真难得。
晚过王晋卿第移坐池上松杪凌霄烂开
作者：李之仪
朝代：宋

清风习习醒毛骨，华屋高明占城北。
胡床偶伴庾江州，万盖摇香俯澄碧。
阴森老树藤千尺，刻桷雕楹初未识。
忽传绣障半天来，举头不是人间色。
方疑绚塔灯照耀，更觉丽天星的历。
此时遥望若神仙，结绮临春犹可忆。
徘徊欲去辄不忍，百种形容空嘆息。
乱点金钿翠被张，主人此况真难得。
晚雨寄泾州刘晦叔
作者：李之仪
朝代：宋
体裁：七言律诗

晚来又有数点雨，声入乡人拭泪中。渐喜浓云初蔽日，只愁深夜却回风。闵怜焦槁非无意，祈祷精虔信有功。闻不茹荤几两月，使君忧乐与民同。
晦堂宝觉真赞
作者：李之仪
朝代：宋
体裁：赞

不勉而中，不思而得。从容中道，是为极则。胡来胡现，汉来汉现。随所运用，莫非方便。在迩求远，知深昧浅。头上安头，以口为眼。以相而现，略无异同。一有所扣，则犹撞钟。缘不我契，漫尔形容。稽首导师，如日方中。
晦迹
作者：李之仪
朝代：宋

晦迹丘园敢自图，幸逢泉石作幽居。明窗隐几有馀乐，一炷清香卧勘书。
晦迹
作者：李之仪
朝代：宋

晦迹丘园敢自图，幸逢泉石作幽居。
明窗隠几有余乐，一炷清香卧勘书。
智臣相过成小诗
作者：李之仪
朝代：宋

绀发朱颜气吐虹，峥嵘头角振家风。千金自晦邹王后，一笑时游管郭中。老子已应终汩没，诸儿聊为指穷通。他年朱紫相辉地，莫惜高轩访此翁。
智臣相过成小诗
作者：李之仪
朝代：宋

绀髮朱颜气吐虹，峥嵘头角振家风。
千金自晦邹王后，一笑时游管郭中。
老子已应终汩没，诸儿聊为指穷通。
他年朱紫相辉地，莫惜高轩访此翁。
更漏子·借陈君俞韵
作者：李之仪
朝代：宋

暑方烦，人似愠。怅望林泉幽峻。情会处，景偏长。心清闻妙香。宝幢低，金锁碎。竹影桐阴窗外。新事旧，旧愁新。空嗟不见人。
更漏子·暑方烦
作者：李之仪
朝代：宋
体裁：词

暑方烦，人似愠。
怅望林泉幽峻。
情会处，景偏长。
心清闻妙香。
宝幢低，金锁碎。
竹影桐印窗外。
新事旧，旧愁新。
空嗟不见人。
更漏子（借陈君俞韵）
作者：李之仪
朝代：宋

暑方烦，人似愠。怅望林泉幽峻。情会处，景偏表。心清闻妙香。宝幢低，金锁碎。竹影桐阴窗外。新事旧，旧愁新。空嗟不见人。
曾延之置酒后阁供帐酒馔物物皆内出侍人以裙带求书
作者：李之仪
朝代：宋
体裁：七言绝句

御醅盏畔千头菊，椽烛光中四和香。红粉莫嗟霜满颔，也应歌处似周郎。
有送梅花者而彦行适在君俞来
作者：李之仪
朝代：宋

来时点滴才彷佛，今日烂漫将飞扬。春事不知尚多少，客怀空自成悲伤。新名侯喜足诗思，旧病维摩难药方。共饮节食冷相对，少须陈子同飞觞。
有送梅花者而彦行适在君俞来
作者：李之仪
朝代：宋

来时点滴纔彷佛，今日烂漫将飞扬。
春事不知尚多少，客怀空自成悲伤。
新名侯喜足诗思，旧病维摩难药方。
共饮节食冷相对，少须陈子同飞觞。
朝中措
作者：李之仪
朝代：宋

腊穷天际傍危栏。密雪舞初残。表里江山如画，分明不似人间。功名何在，文章漫与，空叹流年。独恨归来已晚，半生孤负渔竿。暮山环翠绕层栏。时节岁将残。远雁不传家信，空能嘹唳云间。客程无尽，归心易感，谁与忘年。早晚临流凝望，饥帆催卸风竿。翰林豪放绝勾栏。风月感雕残。一旦荆溪仙子，笔头唤聚时间。锦袍如在，云山顿改，宛似当年。应笑溧阳衰尉，鲇鱼依旧悬竿。
朝中措·新开湖水浸遥天
作者：李之仪
朝代：宋
体裁：词

新开湖水浸遥天。
风叶响珊珊。
记得昔游情味，浩歌不怕朝寒。
故人一去，高名万古，长对孱颜。
惟有落霞孤骛，晚年依旧争还。
朝中措·暮山环翠绕层栏
作者：李之仪
朝代：宋
体裁：词

暮山环翠绕层栏。时节岁将残。远雁不传家信，空能嘹唳云间。客程无尽，归心易感，谁与忘年。早晚临流凝望，饥帆催卸风竿。
朝中措·暮山环翠绕层栏
作者：李之仪
朝代：宋
体裁：词

暮山环翠绕层栏。
时节岁将残。
远雁不传家信，空能嘹唳人间。
客程无尽，归心易感，谁与忘年。
早晚临流凝望，饥帆催卸风竿。
朝中措·翰林豪放绝勾栏
作者：李之仪
朝代：宋
体裁：词

翰林豪放绝勾栏。风月感雕残。一旦荆溪仙子，笔头唤聚时间。锦袍如在，云山顿改，宛似当年。应笑溧阳衰尉，鲇鱼依旧悬竿。
朝中措·翰林豪放绝勾栏
作者：李之仪
朝代：宋
体裁：词

翰林豪放绝勾栏。
风月敢雕残。
一旦荆溪仙子，笔头唤聚时间。
锦袍如在，云山顿改，宛似当年。
应笑溧阳衰尉，鲇鱼依旧悬竿。
朝中措·腊穷天际傍危栏
作者：李之仪
朝代：宋
体裁：词

腊穷天际傍危栏。密雪舞初残。表里江山如画，分明不似人间。功名何在，文章漫与，空叹流年。独恨归来已晚，半生孤负渔竿。
朝中措·败荷枯苇夕阳天
作者：李之仪
朝代：宋
体裁：词

败荷枯苇夕阳天。
时节渐阑珊。
独泛扁舟归去，老来不耐霜寒。
平生志气，消磨尽也，留得苍颜。
寄语山中糜鹿，断云相次东还。
朝中措（望新开湖有怀少游，用樊良道中韵）
作者：李之仪
朝代：宋
体裁：词

新开湖水浸遥天。风叶响珊珊。记得昔游情味，浩歌不怕朝寒。故人一去，高名万古，长对孱颜。惟有落霞孤鹜，晚年依旧争还。
朝中措（樊良道中）
作者：李之仪
朝代：宋
体裁：词

败荷枯苇夕阳天。时节渐阑珊。独泛扁舟归去，老来不耐霜寒。平生志气，消磨尽也，留得苍颜。寄语山中麋鹿，断云相次东还。
朱伯宣才英昆仲见过曲相慰藉因留饮得花字
作者：李之仪
朝代：宋
体裁：七言律诗

新春穷巷几伤嗟，联璧俄来照蔀家。意厚旋倾新酿酒，眼明初见未开花。百寻自是松难老，什袭终惭玉有瑕。便觉赋成无用处，漫劳憔悴叹长沙。
朱希仲设榻温密与真师榻相对明日雨止送过金陵
作者：李之仪
朝代：宋
体裁：五言律诗

居士留我宿，虚堂照一灯。如逢永平梦，仍对竹兰僧。彷佛三无愠，间关百不能。平明失檐溜，欢喜话金陵。
杂咏四绝
作者：李之仪
朝代：宋

人间所乐宁过此，一事都无有俸钱。更向丰年观割稻，须知身是地行仙。老呼稚舞报丰年，极目黄云欲际天。旋捣新粳供晚饭，只愁閒梦搅安眠。解箨新篁绿未分，弄晴啼鸟语如文。翻风葭菼全疑雨，对岸峰峦便是云。平生粥饭寄伽蓝，老日田园强自添。岂自着靴踏泥客，如何不许暂深潜。
杂咏四绝·其一
作者：李之仪
朝代：宋
体裁：七言绝句

人间所乐宁过此，一事都无有俸钱。更向丰年观割稻，须知身是地行仙。
杂咏四绝·其三
作者：李之仪
朝代：宋
体裁：七言绝句

解箨新篁绿未分，弄晴啼鸟语如文。翻风葭菼全疑雨，对岸峰峦便是云。
杂咏四绝·其二
作者：李之仪
朝代：宋
体裁：七言绝句

老呼稚舞报丰年，极目黄云欲际天。旋捣新粳供晚饭，只愁閒梦搅安眠。
杂咏四绝·其四
作者：李之仪
朝代：宋

平生粥饭寄伽蓝，老日田园强自添。岂自着靴踏泥客，如何不许暂深潜。
杂咏四绝·其四
作者：李之仪
朝代：宋

平生粥饭寄伽蓝，老日田园强自添。
岂自着靴踏泥客，如何不许蹔深潜。
杂挽诗四首
作者：李之仪
朝代：宋

报地三千箓，年光八十春。却寻来处路，重接社中人。杖履空平日，幢幡想去尘。莲开布金底，又见一番新。方报先同穴，俄闻改葬期。祇应偕老约，不拟异他时。已矣如何憾，贤哉有剩悲。会看松柏路，赐篆耸丰碑。汉室传经后，唐朝旧族家。柔明惟典则，专静辍纷华。得配同高寿，流光固未涯。定应知去路，门外列三车。子令钦平昔，多惭接俊游。升堂称有志，执奠叹无由。逝水空归壑，春风忽变秋。箫声到原尽，千载想风流。
杂挽诗四首·其一
作者：李之仪
朝代：宋
体裁：五言律诗

报地三千箓，年光八十春。却寻来处路，重接社中人。杖履空平日，幢幡想去尘。莲开布金底，又见一番新。
杂挽诗四首·其三
作者：李之仪
朝代：宋
体裁：五言律诗

汉室传经后，唐朝旧族家。柔明惟典则，专静辍纷华。得配同高寿，流光固未涯。定应知去路，门外列三车。
杂挽诗四首·其二
作者：李之仪
朝代：宋
体裁：五言律诗

方报先同穴，俄闻改葬期。祇应偕老约，不拟异他时。已矣如何憾，贤哉有剩悲。会看松柏路，赐篆耸丰碑。
杂挽诗四首·其四
作者：李之仪
朝代：宋

子令钦平昔，多惭接俊游。升堂称有志，执奠叹无由。逝水空归壑，春风忽变秋。箫声到原尽，千载想风流。
杂挽诗四首·其四
作者：李之仪
朝代：宋

子令钦平昔，多惭接俊游。
升堂称有志，执奠嘆无由。
逝水空归壑，春风忽变秋。
箫声到原尽，千载想风流。
李伯时画姑溪濯足图赞
作者：李之仪
朝代：宋
体裁：赞

濯余足兮寒泉，振余衣兮古丘。洞胸中之滞碍，眇云散而水流。识此行之非祸，乃造物之予休。
李伯时画马赞
作者：李之仪
朝代：宋
体裁：四言诗

饮不以鼻，投不以趾。虽梦亦然，理自应尔。吾师东坡，尝有是语。天机所同，惟伯时父。东坡形容，伯时位置。曹韩少陵，俱落第二。吾私淑诸，限隔九泉。笔头落处，几至潸然。
李伯时马赞
作者：李之仪
朝代：宋
体裁：四言诗

竹批双耳，风激四蹄。振尾顿鬣，会于一时。惟伯时父，神而明之。千载相遇，非公而谁。
李去言相别二年忽得书知在吴中答书偶成
作者：李之仪
朝代：宋
体裁：七言律诗

宦路相逢一笑休，共知身世两虚舟。楚材有用谁青眼，赵将无功枉白头。会见姓名通北阙，何妨风韵冠南州。求田接武如凫鹥，只欠元龙百尺楼。
李太白画像赞
作者：李之仪
朝代：宋
体裁：赞

举目一世空无人，当时何有高将军。龙鶱凤翥固莫群，晴天万里惟孤云。冥冥何地非埃尘，我欲从之嗟此身。形容不到浪自分，坐令鲁叟悲获麟。
李太白赞
作者：李之仪
朝代：宋

龙不可收，虎不可缚。
矫矫世路，彼自清浊。
醉遣脱靴，孰贵孰贱。
弄月沧波，万顷一綫。
图画如好，虽曰糟粕。
对之超然，鲸尾欲捉。
李太白赞
作者：李之仪
朝代：宋

龙不可收，虎不可缚。矫矫世路，彼自清浊。醉遣脱靴，孰贵孰贱。弄月沧波，万顷一线。图画如好，虽曰糟粕。对之超然，鲸尾欲捉。
李希武挽词
作者：李之仪
朝代：宋
体裁：七言律诗

十年枯木不知春，每向尊前得可人。申叔共瞻云外翼，元宾岂是辙中鳞。扬帆巨浸方期远，摧辐穷途定有因。后学从谁识头角，祇应遗藁是通津。
李府君挽词
作者：李之仪
朝代：宋

卖药韩康伯，着书河上公。
幻同聊復尔，缘散却归空。
独有乡人泪，难胜薤露风。
我来嗟已晚，犹及想冥鸿。
李府君挽词
作者：李之仪
朝代：宋

卖药韩康伯，著书河上公。幻同聊复尔，缘散却归空。独有乡人泪，难胜薤露风。我来嗟已晚，犹及想冥鸿。
杏花白鹇
作者：李之仪
朝代：宋
体裁：七言绝句

朝来雨过发妖妍，向日枝头雪作团。缟练长拖轻洒墨，不须将作两般看。
柏台自述四首
作者：李之仪
朝代：宋

穷日愔愔已死灰，似沈眢井念昭回。一声霹雳起平地，顿觉青天万里开。钻龟打瓦不曾休，金注昏人岂自由。谁谓纯诚无感格，会逢公议报私雠。一梦扬州似隔生，轻舟未往但贪程。莫年觳觫儿童念，风物依稀愧此情。熬熬内火战骄阳，鹤唳风声便着忙。波浪翻天谁与渡，却应甘井是慈航。
柏台自述四首·其一
作者：李之仪
朝代：宋
体裁：七言绝句

穷日愔愔已死灰，似沈眢井念昭回。一声霹雳起平地，顿觉青天万里开。
柏台自述四首·其三
作者：李之仪
朝代：宋

一梦扬州似隔生，轻舟未往但贪程。
莫年觳觫儿童念，风物依稀媿此情。
柏台自述四首·其三
作者：李之仪
朝代：宋

一梦扬州似隔生，轻舟未往但贪程。莫年觳觫儿童念，风物依稀愧此情。
柏台自述四首·其二
作者：李之仪
朝代：宋
体裁：七言绝句

钻龟打瓦不曾休，金注昏人岂自由。谁谓纯诚无感格，会逢公议报私雠。
柏台自述四首·其四
作者：李之仪
朝代：宋
体裁：七言绝句

熬熬内火战骄阳，鹤唳风声便着忙。波浪翻天谁与渡，却应甘井是慈航。
次储子椿金陵作别韵
作者：李之仪
朝代：宋

千里波涛一叶中，急难平日但闻风。自非积习有天得，那复间关特地同。乐事放怀须命酒，生涯何处不飘蓬。先归只作寻常别，切莫樽前感断鸿。
次储子椿金陵作别韵
作者：李之仪
朝代：宋

千里波涛一叶中，急难平日但闻风。
自非积习有天得，那復间关特地同。
乐事放怀须命酒，生涯何处不飘蓬。
先归只作寻常别，切莫樽前感断鸿。
次韵东坡所和滕希靖雪浪石诗古律各一·其一
作者：李之仪
朝代：宋

风波末路方奔屯，屹然不动谁如尊。岂知胸中皦十日，顾盼不接无重昏。东观海市俯弱水，南登赤壁凌江村。斯文未丧天岂远，出没狐鼠徒千门。纶巾羽扇晚自得，已闻漠北几亡魂。由来好趣入造化，地灵特出云涛根。生平到处苦再历，隐隐似有屐齿痕。玻璃镜里万象发，金粟堂中千偈论。会须白玉漱寒水，更借落月倾金盆。咄嗟菱溪成底物，混沌空夸窍凿存。
次韵东坡所和滕希靖雪浪石诗古律各一·其一
作者：李之仪
朝代：宋

风波末路方奔屯，屹然不动谁如尊。
岂知胸中皦十日，顾盼不接无重昏。
东观海市俯弱水，南登赤壁凌江村。
斯文未丧天岂远，出没狐鼠徒千门。
纶巾羽扇晚自得，已闻漠北几亡魂。
由来好趣入造化，地灵特出云涛根。
生平到处苦再历，隠隠似有屐齿痕。
玻璃镜裏万象发，金粟堂中千偈论。
会须白玉潄寒水，更借落月倾金盆。
咄嗟菱溪成底物，混沌空夸窍凿存。
次韵东坡所和滕希靖雪浪石诗古律各一·其二
作者：李之仪
朝代：宋

平生所愿识荆州，别乘还容接胜流。
异日崩腾惊海面，新诗清绝似槎头。
常嗟盛事千年隔，谁谓余光一旦收。
便觉诗源得三昧，目中无復有全牛。
次韵东坡所和滕希靖雪浪石诗古律各一·其二
作者：李之仪
朝代：宋

平生所愿识荆州，别乘还容接胜流。异日崩腾惊海面，新诗清绝似槎头。常嗟盛事千年隔，谁谓馀光一旦收。便觉诗源得三昧，目中无复有全牛。
次韵东坡所和滕希靖雪浪石诗古律各一常爱东坡去年花落在徐州对月酣歌美清夜今夜黄州见落花小院闭门风露下二诗因即其韵聊寄目前·其一
作者：李之仪
朝代：宋
体裁：古风

老来不惯离家久，独卧一庵今八夜。抵搔十爪垢已满，降伏千魔心未下。荧荧病眼日更昏，皎皎孤怀谁与泻。恨无鸾帐与谁俱，独有筇枝伴身亚。华严性海偶深味，兜率陀天聊复借。平生好书陋颜柳，近日作诗几沈谢。百年旅梦行将觉，万里家园犹未舍。妄缘傥或未尝胆，佳境安得如食蔗。从来少味燕偏知，早已忘机鼠休怕。行当遂作重屏图，阘茸凡材任讥骂。
次韵东坡梅花十绝
作者：李之仪
朝代：宋

谁人月下奏云和，一夜繁枝向北多。长笛未须论旧恨，且留幽思待阴何。奸雄投老恋层台，随得分香散处开。枝上休论歌舞旧，尊中且泛绿于苔。弄蕊攀条日几回，依稀长记雪中开。尘埃满袂家山远，底事多情拂眼来。软火明窗酒一尊，馀杯未减日尤昏。谁人为折东来阁，续得何郎日断魂。黯黯危肠独九回，故园谁对此时开。撚来聊把倚孤枕，更拟慇勤入梦来。病馀憔悴拊空尊，子细思量意却昏。便觉阳和振枯槁，不须方士致幽魂。初见今年报信花，定从清浅缀横斜。无言对我应惆怅，不复当时处士家。玉作肌肤雪作衣，剪裁风月缀寒枝。上池可饮偶无路，空愧当年带下医。漏泄天工意不轻，傍春依腊独分明。孤高不作繁红伴，造化须知别有情。姑射山前旧卜家，天香真色倚风斜。不须薝卜分高下，要是东皇第一花。
次韵东坡梅花十绝·其一
作者：李之仪
朝代：宋
体裁：七言绝句

谁人月下奏云和，一夜繁枝向北多。长笛未须论旧恨，且留幽思待阴何。
次韵东坡梅花十绝·其七
作者：李之仪
朝代：宋

初见今年报信花，定从清浅缀横斜。无言对我应惆怅，不复当时处士家。
次韵东坡梅花十绝·其七
作者：李之仪
朝代：宋

初见今年报信花，定从清浅缀横斜。
无言对我应惆怅，不復当时处士家。
次韵东坡梅花十绝·其三
作者：李之仪
朝代：宋

弄蕊攀条日几回，依稀长记雪中开。尘埃满袂家山远，底事多情拂眼来。
次韵东坡梅花十绝·其三
作者：李之仪
朝代：宋

弄蘂攀条日几回，依稀长记雪中开。
尘埃满袂家山远，底事多情拂眼来。
次韵东坡梅花十绝·其九
作者：李之仪
朝代：宋
体裁：七言绝句

漏泄天工意不轻，傍春依腊独分明。孤高不作繁红伴，造化须知别有情。
次韵东坡梅花十绝·其二
作者：李之仪
朝代：宋
体裁：七言绝句

奸雄投老恋层台，随得分香散处开。枝上休论歌舞旧，尊中且泛绿于苔。
次韵东坡梅花十绝·其五
作者：李之仪
朝代：宋

黯黯危肠独九回，故园谁对此时开。撚来聊把倚孤枕，更拟慇勤入梦来。
次韵东坡梅花十绝·其五
作者：李之仪
朝代：宋

黯黯危肠独九迴，故园谁对此时开。
捻来聊把倚孤枕，更拟慇懃入梦来。
次韵东坡梅花十绝·其八
作者：李之仪
朝代：宋
体裁：七言绝句

玉作肌肤雪作衣，剪裁风月缀寒枝。上池可饮偶无路，空愧当年带下医。
次韵东坡梅花十绝·其六
作者：李之仪
朝代：宋

病余憔悴拊空尊，子细思量意却昏。
便觉阳和振枯槁，不须方士致幽魂。
次韵东坡梅花十绝·其六
作者：李之仪
朝代：宋

病馀憔悴拊空尊，子细思量意却昏。便觉阳和振枯槁，不须方士致幽魂。
次韵东坡梅花十绝·其十
作者：李之仪
朝代：宋
体裁：七言绝句

姑射山前旧卜家，天香真色倚风斜。不须薝卜分高下，要是东皇第一花。
次韵东坡梅花十绝·其四
作者：李之仪
朝代：宋

软火明窗酒一尊，余杯未减日尤昏。
谁人为折东来阁，续得何郎日断魂。
次韵东坡梅花十绝·其四
作者：李之仪
朝代：宋

软火明窗酒一尊，馀杯未减日尤昏。谁人为折东来阁，续得何郎日断魂。
次韵东坡沉香石诗
作者：李之仪
朝代：宋
体裁：七言律诗

海南枯朽插天长，岁久峰峦带藓苍。变化那知斲山骨，仪刑空只在人肠。几因皦日疑镌蜡，试沃清泉觉弄香。切莫轻珉亡什袭，须防偷眼误摧刚。
次韵东坡还自岭南
作者：李之仪
朝代：宋

凭陵岁月固难堪，食蘖多来味却甘。时雨才闻遍中外，卧龙相继起东南。天边鹤驾瞻仙袂，云里诗笺带海岚。重见门生应不识，雪髯霜鬓两毵毵。
次韵东坡还自岭南
作者：李之仪
朝代：宋

凭陵岁月固难堪，食蘗多来味却甘。
时雨纔闻徧中外，卧龙相继起东南。
天边鹤驾瞻仙袂，云裏诗笺带海岚。
重见门生应不识，雪髯霜鬓两毵毵。
次韵东城所画郭功甫家壁竹木怪石诗
作者：李之仪
朝代：宋

大枝凭陵力争出，小干萦纡穿瘦石。
一杯未釂笔已濡，此理分明来面壁。
我尝傍观不见画，只见佛祖遭呵駡。
人知见画不见人，纷纷岂是知公者。
汗流几案惨无光，忽然到眼如锋铓。
急将两耳掩双手，河海振动电电吼。
次韵东城所画郭功甫家壁竹木怪石诗
作者：李之仪
朝代：宋

大枝凭陵力争出，小干萦纡穿瘦石。一杯未釂笔已濡，此理分明来面壁。我尝傍观不见画，只见佛祖遭呵骂。人知见画不见人，纷纷岂是知公者。汗流几案惨无光，忽然到眼如锋铓。急将两耳掩双手，河海振动电电吼。
次韵俞希贤大暑家居寄天宁二老
作者：李之仪
朝代：宋
体裁：五言律诗

静退陶彭泽，风流支道林。论欢虽暂阻，投分本来深。客舍汗如洗，僧轩云正阴。莫因俗眼碍，终负胜游心。
次韵关圣源送董无求
作者：李之仪
朝代：宋

何劳楚些为招魂，是处春风似僻园。可复京尘难共乐，却应江月要深论。灯花昨夜占行馆，鹊语今朝报里门。想见慈颜问行李，一樽浮蚁侑芳荪。
次韵关圣源送董无求
作者：李之仪
朝代：宋

何劳楚些为招魂，是处春风似僻园。
可復京尘难共乐，却应江月要深论。
灯花昨夜占行馆，鹊语今朝报里门。
想见慈颜问行李，一樽浮蚁侑芳荪。
次韵参寥杜孝锡
作者：李之仪
朝代：宋
体裁：古风

君不见深山穷谷千丈潭，悬崖绝壁倒挂松。雷霆雨电有时一洒遍八极，繁霜雪霁能邀夜月来高穹。又不见江头龟手洴澼絖，裂地得侯终有逢。长安大雪几千尺，高卧不愧衣玲珑。揖人而相若反掌，登天有路非难通。天之可上势或便，得相乃在须臾中。朝冠貂蝉暮徽纆，曲肱何在三千钟。方东遽北安足究，岂异海舶随狂风。舞雩而咏吾与点，坐中客满谁知融。屹屹杜夫子，灵芝翳深丛。百年转盼皆腐朽，且将逸驾聊与同。我惭圭觚刺人眼，空向霜天望飞鸿。
次韵君俞兼简少孙六首
作者：李之仪
朝代：宋

连璧兼金尽出伦，雪髯霜鬓信陈人。能忘枘凿方圆异，许接风云变化新。绝韵淹时劳极目，虚斋穷日但凝尘。何当一笑披环堵，赖月吟哦未厌贫。残编弊藁掩还开，好意经年不暂来。伏枥已应真款段，脱鞲终拟谢低回。颇传共坐侵斜月，更想微吟荐罚杯。居士从来少风味，独将愁眼望初梅。莫羡财多石季伦，任从闾里笑长人。五湖浪迹名终在，六印悬腰眼暂新。且乐歌呼随沥斝，不妨文字洗留尘。年来顿觉珠玑富，万户侯家却是贫。愔愔怀抱不曾开，忽忽还添一岁来。灯火香花随赞祝，儿孙幡胜共徘徊。休誇路寝当前拜，谁得屠苏最后杯。何物相期同一醉，为君催发槛前梅。定应春到今日几，但觉耳边多醉人。已分馀生不如旧，却应佳句渐能新。悲来徒有萦心泪，情尽空惊满眼尘。到得锥无真我辈，一箪犹是作家贫。书空懒作咄咄语，催老祗怪骎骎来。断梦已将愁共远，离魂不觉泪惊回。病馀想见崭岩玉，欢处犹怀宛转杯。能伴晴和着屐否，深山应有未凋梅。
次韵君俞兼简少孙六首·其一
作者：李之仪
朝代：宋

连璧兼金尽出伦，雪髯霜鬓信陈人。能忘枘凿方圆异，许接风云变化新。绝韵淹时劳极目，虚斋穷日但凝尘。何当一笑披环堵，赖月吟哦未厌贫。
次韵君俞兼简少孙六首·其一
作者：李之仪
朝代：宋

连璧兼金尽出伦，雪髯霜鬓信陈人。
能忘枘凿方圆异，许接风云变化新。
绝韵淹时劳极目，虚斋穷日但凝尘。
何当一笑披环堵，頼月吟哦未厌贫。
次韵君俞兼简少孙六首·其三
作者：李之仪
朝代：宋
体裁：七言律诗

莫羡财多石季伦，任从闾里笑长人。五湖浪迹名终在，六印悬腰眼暂新。且乐歌呼随沥斝，不妨文字洗留尘。年来顿觉珠玑富，万户侯家却是贫。
次韵君俞兼简少孙六首·其二
作者：李之仪
朝代：宋
体裁：七言律诗

残编弊藁掩还开，好意经年不暂来。伏枥已应真款段，脱鞲终拟谢低回。颇传共坐侵斜月，更想微吟荐罚杯。居士从来少风味，独将愁眼望初梅。
次韵君俞兼简少孙六首·其五
作者：李之仪
朝代：宋

定应春到今日几，但觉耳边多醉人。
已分余生不如旧，却应佳句渐能新。
悲来徒有萦心泪，情尽空惊满眼尘。
到得锥无真我辈，一箪犹是作家贫。
次韵君俞兼简少孙六首·其五
作者：李之仪
朝代：宋

定应春到今日几，但觉耳边多醉人。已分馀生不如旧，却应佳句渐能新。悲来徒有萦心泪，情尽空惊满眼尘。到得锥无真我辈，一箪犹是作家贫。
次韵君俞兼简少孙六首·其六
作者：李之仪
朝代：宋

书空懒作咄咄语，催老祗怪骎骎来。
断梦已将愁共远，离魂不觉泪惊回。
病余想见崭岩玉，欢处犹怀宛转杯。
能伴晴和着屐否，深山应有未凋梅。
次韵君俞兼简少孙六首·其六
作者：李之仪
朝代：宋

书空懒作咄咄语，催老祗怪骎骎来。断梦已将愁共远，离魂不觉泪惊回。病馀想见崭岩玉，欢处犹怀宛转杯。能伴晴和着屐否，深山应有未凋梅。
次韵君俞兼简少孙六首·其四
作者：李之仪
朝代：宋

愔愔怀抱不曾开，忽忽还添一岁来。灯火香花随赞祝，儿孙幡胜共徘徊。休誇路寝当前拜，谁得屠苏最后杯。何物相期同一醉，为君催发槛前梅。
次韵君俞兼简少孙六首·其四
作者：李之仪
朝代：宋

愔愔怀抱不曾开，忽忽还添一岁来。
灯火香花随赞祝，儿孙旛胜共徘徊。
休夸路寝当前拜，谁得屠苏最后杯。
何物相期同一醉，为君催发槛前梅。
次韵君俞四首
作者：李之仪
朝代：宋

文章老去岂能神，犹有残膏占旧名。赋就贾生空自感，诗成侯喜近闻声。拾尘已信非尝饭，撒豆终知不是兵。多谢嘉篇慰岑寂，便思约伴问归程。合浦圆光降下胎，豫章千尺本天材。未能海运参抟翼，聊复舟行共覆杯。白发情怀虽草莽，青春消息自条枚。何妨接武穷幽致，莫待风光却见催。语解惊人固有神，始知无不是虚名。方观去接天边翼，何事犹谐爨下声。齐晋近能通歃血，江黄讵敢议鏖兵。老来肺腑都荆棘，顿欲薅锄不计程。熊掌如何得豹胎，弃常嗜异信难材。端能不学邯郸步，正可同尝沆瀣杯。有意良图休我老，他年吉卜伫君枚。云间日下容相契，且置燃萁特地催。
次韵君俞四首·其一
作者：李之仪
朝代：宋
体裁：七言律诗

文章老去岂能神，犹有残膏占旧名。赋就贾生空自感，诗成侯喜近闻声。拾尘已信非尝饭，撒豆终知不是兵。多谢嘉篇慰岑寂，便思约伴问归程。
次韵君俞四首·其三
作者：李之仪
朝代：宋
体裁：七言律诗

语解惊人固有神，始知无不是虚名。方观去接天边翼，何事犹谐爨下声。齐晋近能通歃血，江黄讵敢议鏖兵。老来肺腑都荆棘，顿欲薅锄不计程。
次韵君俞四首·其二
作者：李之仪
朝代：宋

合浦圆光降下胎，豫章千尺本天材。未能海运参抟翼，聊复舟行共覆杯。白发情怀虽草莽，青春消息自条枚。何妨接武穷幽致，莫待风光却见催。
次韵君俞四首·其二
作者：李之仪
朝代：宋

合浦圆光降下胎，豫章千尺本天材。
未能海运参抟翼，聊復舟行共覆杯。
白髮情怀虽草莽，青春消息自条枚。
何妨接武穷幽致，莫待风光却见催。
次韵君俞四首·其四
作者：李之仪
朝代：宋
体裁：七言律诗

熊掌如何得豹胎，弃常嗜异信难材。端能不学邯郸步，正可同尝沆瀣杯。有意良图休我老，他年吉卜伫君枚。云间日下容相契，且置燃萁特地催。
次韵君俞瑞香
作者：李之仪
朝代：宋

占尽韶华异众芳，分明绝艳降昭阳。肯同繁杏搀春色，漫道幽兰有国香。大叶尚疑攒处髻，马嵬犹认去时囊。牡丹独赏慈恩句，只解金杯比发妆。
次韵君俞瑞香
作者：李之仪
朝代：宋

占尽韶华异众芳，分明绝艷降昭阳。
肯同繁杏搀春色，漫道幽兰有国香。
大叶尚疑攒处髻，马嵬犹认去时囊。
牡丹独赏慈恩句，只解金杯比发粧。
次韵君俞病中见寄
作者：李之仪
朝代：宋

老眼逢春如有隔，不觉花前手频拭。
昔陪韦杜尺五天，此地去天今几尺。
东家有客贪春甚，酒作衾裯花作枕。
瘦逼休文臂渐消，渴近相如尤殢饮。
赏心直以花为命，醉头只恐扶难正。
春归每恨太忙生，不惜一春常似病。
我老无用终安之，屡欲从君独较迟。
方将结束穷胜致，投懽祗许春相知。
诗来苦诉不自乐，春固恼人多索寞。
何妨强袭起应刘，间促扁舟寻李郭。
君不见乐羊功名方煜煜，归来谤书已盈箧。
争如随地任低昂，漫浪猗玕尽元结。
次韵君俞病中见寄
作者：李之仪
朝代：宋

老眼逢春如有隔，不觉花前手频拭。昔陪韦杜尺五天，此地去天今几尺。东家有客贪春甚，酒作衾裯花作枕。瘦逼休文臂渐消，渴近相如尤殢饮。赏心直以花为命，醉头只恐扶难正。春归每恨太忙生，不惜一春常似病。我老无用终安之，屡欲从君独较迟。方将结束穷胜致，投欢祗许春相知。诗来苦诉不自乐，春固恼人多索寞。何妨强袭起应刘，间促扁舟寻李郭。君不见乐羊功名方煜煜，归来谤书已盈箧。争如随地任低昂，漫浪猗玕尽元结。
次韵圣源无求兼怀元章
作者：李之仪
朝代：宋

羡门不见见安期，流水高山独我知。门径踏穿行复尔，灵丹救活信能奇。换虽得辨才三纸，借恐终还是两痴。不用艰难成发冢，红楼亲共赋烹葵。
次韵圣源无求兼怀元章
作者：李之仪
朝代：宋

羡门不见见安期，流水高山独我知。
门径踏穿行復尔，灵丹救活信能奇。
换虽得辨纔三纸，借恐终还是两痴。
不用艰难成发冢，红楼亲共赋烹葵。
次韵夹竹桃花
作者：李之仪
朝代：宋

料理愁怀落那边，桃花烘日竹含烟。墙红密约连昌晓，夏木深藏绣岭天。篮舆造门如会面，渔舟失路想当年。因君咏出黄筌笔，从此风光生彩笺。
次韵夹竹桃花
作者：李之仪
朝代：宋

料理愁怀落那边，桃花烘日竹含烟。
墙红密约连昌晓，夏木深藏绣岭天。
篮轝造门如会面，渔舟失路想当年。
因君咏出黄筌笔，从此风光生彩笺。
次韵子椿九日登高见怀兼呈君俞相约寻春
作者：李之仪
朝代：宋
体裁：七言律诗

重阳曾记客京埃，江国相逢又七回。感旧只如春梦断，登高未许壮心摧。方嗟陈迹何时见，底事新诗到眼来。便好扶携披节物，犹胜落木对空罍。
次韵子椿五首
作者：李之仪
朝代：宋

会次定多古语，笔端无复时流。肮脏若非投分，崎岖肯共经丘。昨夜中秋好月，今朝类试终场。遥想客窗对酒，未知野饭同堂。踏碎琼瑶聊步，行陪笑语多时。一段难逢佳事，五篇消得新诗。龙欲兴云致雨，虎能堕地成斑。端是便骑赐马，不须深恋家山。附见谁为邹湛，奖成无复山涛。岂敢遽名此地，不如且醉归舠。
次韵子椿五首·其一
作者：李之仪
朝代：宋

会次定多古语，笔端无复时流。肮脏若非投分，崎岖肯共经丘。
次韵子椿五首·其一
作者：李之仪
朝代：宋

会次定多古语，笔端无復时流。
骯脏若非投分，崎岖肯共经丘。
次韵子椿五首·其三
作者：李之仪
朝代：宋
体裁：六言诗

踏碎琼瑶聊步，行陪笑语多时。一段难逢佳事，五篇消得新诗。
次韵子椿五首·其二
作者：李之仪
朝代：宋
体裁：六言诗

昨夜中秋好月，今朝类试终场。遥想客窗对酒，未知野饭同堂。
次韵子椿五首·其五
作者：李之仪
朝代：宋

附见谁为邹湛，奖成无复山涛。岂敢遽名此地，不如且醉归舠。
次韵子椿五首·其五
作者：李之仪
朝代：宋

附见谁为邹湛，奬成无復山涛。
岂敢遽名此地，不如且醉归舠。
次韵子椿五首·其四
作者：李之仪
朝代：宋
体裁：六言诗

龙欲兴云致雨，虎能堕地成斑。端是便骑赐马，不须深恋家山。
次韵子椿同关圣源吴思道赠董无求有怀米元章
作者：李之仪
朝代：宋
体裁：七言律诗

海岳仙人不我期，碧云幽恨独心知。坐间优孟已难别，笔下羊欣更出奇。自是人才空立异，当知臣叔本非痴。重轻到了存公议，挥扇何劳强执葵。
次韵子椿庄居述怀
作者：李之仪
朝代：宋

偶因秋蕊记初春，增损元无尔自贫。病骨萧条惊岁晚，新诗来往愧情亲。未应谢傅终垂涕，谁为刘公是可人。艾火呻吟对摇落，不堪庭草又还新。
次韵子椿庄居述怀
作者：李之仪
朝代：宋

偶因秋蘂记初春，增损元无尔自贫。
病骨萧条惊岁晚，新诗来往媿情亲。
未应谢傅终垂涕，谁为刘公是可人。
艾火呻吟对摇落，不堪庭草又还新。
次韵子椿游雨花台同长老德正
作者：李之仪
朝代：宋

胜游自有经年约，佳客难同信步来。无复风烟翳寒日，渐催花柳映高台。云光故事空陈迹，玉树遗音失旧哀。今昔循环等相视，欲寻归路更迟回。
次韵子椿游雨花台同长老德正
作者：李之仪
朝代：宋

胜游自有经年约，佳客难同信步来。
无復风烟翳寒日，渐催花柳映高台。
云光故事空陈迹，玉树遗音失旧哀。
今昔循环等相视，欲寻归路更迟回。
次韵子椿见寄
作者：李之仪
朝代：宋
体裁：七言律诗

一逢佳节一消魂，青彻江山绿满园。又把锄犁聊自遣，却嗟身世独难论。三钟切幸资三径，九奏时犹梦九门。胜处何能偏见忆，便应佳思袭香荪。
次韵子椿金陵相会诗
作者：李之仪
朝代：宋

濛濛小雨落征帆，漠漠烟云远近山。属意几回真入梦，欲来常恨涩如湾。家程岂复嗟留滞，物外何妨且往还。便恐都人入图画，却应难写是高閒。
次韵子椿金陵相会诗
作者：李之仪
朝代：宋

蒙蒙小雨落征帆，漠漠烟云远近山。
属意几回真入梦，欲来常恨涩如湾。
家程岂復嗟留滞，物外何妨且往还。
便恐都人入图画，却应难写是高閒。
次韵子瞻古风诗二首
作者：李之仪
朝代：宋

无儿晚读书，得之两河场。何待少陵诗，闪闪已生光。深山秀兰芽，无人方自香。未央锁千门，可知曼修廊。俯仰要自得，牺樽浪青黄。恶木热亦荫，盗泉渴须尝。果能夺固有，利害置两傍。匪我亦匪人，用托宁见伤。红炉一勺水，涌沸如雷声。德君戒终南，为君歌采苓。水尽焰仍烈，崎岖阅修龄。由来外一重，畴非君死生。风物托兹世，异种聊并蒂。荣谢等春秋，何劳骛多计。眷眷后世雄，惟君有以似。
次韵子瞻古风诗二首·其一
作者：李之仪
朝代：宋
体裁：古风

无儿晚读书，得之两河场。何待少陵诗，闪闪已生光。深山秀兰芽，无人方自香。未央锁千门，可知曼修廊。俯仰要自得，牺樽浪青黄。恶木热亦荫，盗泉渴须尝。果能夺固有，利害置两傍。匪我亦匪人，用托宁见伤。
次韵子瞻古风诗二首·其二
作者：李之仪
朝代：宋
体裁：古风

红炉一勺水，涌沸如雷声。德君戒终南，为君歌采苓。水尽焰仍烈，崎岖阅修龄。由来外一重，畴非君死生。风物托兹世，异种聊并蒂。荣谢等春秋，何劳骛多计。眷眷后世雄，惟君有以似。
次韵子瞻古风诗二首子瞻参寥太虚同游惠山用王武陵窦郡朱宿三诗韵各有所赋参寥录以相示余将游焉用次其韵·其一
作者：李之仪
朝代：宋
体裁：古风

曾为惠山客，心已寄苍茫。知今几何时，常在山间堂。淹留情莫蛰，怅望身疑翔。联翩得秀句，古殿逢灯光。耳冷彻孤韵，神幽拂清香。买舟行有期，此兴安能忘。
次韵孔经甫题剡县史氏竞秀堂
作者：李之仪
朝代：宋
体裁：古风

天姥迤逦沃州紧，万壑千岩相汲引。峥嵘不知尽何如，撑突云烟随望陨。来蹲去伏搏虎豹，上圆下妥蒸芝菌。溪流萦纡湛寒玉，飞泉滴沥调金轸。天造神藏发有时，眼力收罗一朝尽。连甍接桷插星斗，槛栏分明嘘老蜃。薄游曾向画图见，几欲微吟写秋蚓。登临更想新醅熟，紫蕨堆盘参竹笋。排坐歌呼来谪仙，落笔篇章陵醉尹。晴春雪霁夜月满，此乐谁能计畦畛。到者如行避世村，回首纷纷只堪哂。因君归兴不自持，安得陵风跨苍隼。
次韵家室送别
作者：李之仪
朝代：宋

几年保新阡，托身斗一方。问语得野人，禾黍共登场。迁疏傥可老，持须时抑扬。顾非马上才，犹怀袖中刚。西风荡微气，仰视明星光。叩齿咏真主，白眉谁最良。师门守边钥，表表南方强。逋诛百年寇，敢谓莫我当。牝鸡久司晨，群吠移当阳。荤膻固难律，谁可无宫商。堂堂发天机，右钺左仗黄。一旦念风云，果知筹策长。洗涤尽馀滓，万翼争回翔。能无出囊颖，及顾箕子傍。平生惯草衣，岂堪事戎行。强歌出塞曲，夭矫参龙章。蝇因逸骥速，马为奏瑟昂。尚期骛鼓操，奋力起病床。贺兰夺故穴，安西还旧疆。归上千万寿，重赓庶事康。
次韵家室送别
作者：李之仪
朝代：宋

几年保新阡，託身斗一方。
问语得野人，禾黍共登场。
迁疏傥可老，持鬚时抑扬。
顾非马上才，犹怀袖中刚。
西风荡微气，仰视明星光。
叩齿咏真主，白眉谁最良。
师门守边钥，表表南方强。
逋诛百年寇，敢谓莫我当。
牝鸡久司晨，羣吠移当阳。
荤羶固难律，谁可无宫商。
堂堂发天机，右钺左仗黄。
一旦念风云，果知筹策长。
洗涤尽余滓，万翼争回翔。
能无出囊颖，及顾箕子傍。
平生惯草衣，岂堪事戎行。
强歌出塞曲，夭矫参龙章。
蝇因逸骥速，马为奏瑟昂。
尚期骛鼓操，奋力起病床。
贺兰夺故穴，安西还旧疆。
归上千万寿，重赓庶事康。
次韵思道子椿题仲强樗亭
作者：李之仪
朝代：宋
体裁：七言律诗

王门平昔早相求，几向樗亭得趣幽。从别风光应似旧，每怀胜丽只搔头。麈毛抗论倾终日，玉指挼花泛晚秋。老尽邹阳还忆否，密移空自感藏舟。
次韵思道送董无求兼寄思道
作者：李之仪
朝代：宋

肮脏从来不易俦，低徊身世亦悠悠。离群断雁虽难偶，得两明珠岂待求。强挹馀尘时琢句，问寻陈迹自经丘。清时醉尉知何在，似是人多识故侯。
次韵思道送董无求兼寄思道
作者：李之仪
朝代：宋

骯脏从来不易俦，低徊身世亦悠悠。
离羣断雁虽难偶，得两明珠岂待求。
强挹余尘时琢句，问寻陈迹自经丘。
清时醉尉知何在，似是人多识故侯。
次韵方叔晚过湖上时积雨新霁夜色如昼传闻余有兴元之命
作者：李之仪
朝代：宋
体裁：古风

酾水投过日，佳思生襟裳。缅怀江上笛，相游共胡床。星月弄疏明，草木来远香。所得亦饷尔，端能谢炎凉。
次韵早秋
作者：李之仪
朝代：宋

冲冲时序一邮亭，睡美从今气不蒸。便好心期金叶酒，乍惊梦在玉壶冰。栽松种竹来三径，效策输龟待十朋。百尺楼高谁与共，倦途初喜接陈登。
次韵早秋
作者：李之仪
朝代：宋

衝衝时序一邮亭，睡美从今气不蒸。
便好心期金叶酒，乍惊梦在玉壶冰。
栽松种竹来三径，效策输龟待十朋。
百尺楼高谁与共，倦途初喜接陈登。
次韵晁尧民黄鲁直苏子瞻同赋半粲字韵十往返而不倦者
作者：李之仪
朝代：宋

耿耿万里心，振衣常夜半。明星当户高，仰首每自叹。是身固虚空，殆将等閒玩。永怀一寸光，有之讵能散。南山富蕨薇，采采宁待伴。不愧郢中曲，谁报青玉案。千载北窗风，郑声何可乱。子职若崎岖，垢指宁与盥。我惭老更拙，欲和知良难。但能袭馀尘，未易窥重关。路年与君俱，才此意少宽。奈何舍我去，鸿鹄随骞抟。岑楼起肤寸，万仞始一拳。知君未易量，愿君更加餐。亲发日益白，何以为亲欢。以义不以时，吾君正求贤。只欠明光宫，峨峨望君冠。
次韵晁尧民黄鲁直苏子瞻同赋半粲字韵十往返而不倦者
作者：李之仪
朝代：宋

耿耿万里心，振衣常夜半。
明星当户高，仰首每自嘆。
是身固虚空，殆将等閒玩。
永怀一寸光，有之讵能散。
南山富蕨薇，采采宁待伴。
不媿郢中曲，谁报青玉案。
千载北窗风，郑声何可乱。
子职若崎岖，垢指宁与盥。
我惭老更拙，欲和知良难。
但能袭余尘，未易窥重关。
路年与君俱，纔此意少宽。
奈何舍我去，鸿鹄随骞抟。
岑楼起肤寸，万仞始一拳。
知君未易量，愿君更加餐。
亲髮日益白，何以为亲懽。
以义不以时，吾君正求贤。
只欠明光宫，峨峨望君冠。
次韵景仁海次西还二首
作者：李之仪
朝代：宋

留滞初春寂寞滨，眼明归路一番新。何妨更作重来计，枝上微红解恼人。二月春阴到水滨，秋风重见玉蟾新。无端扰扰来还去，只恐沙鸥解笑人。
次韵景仁海次西还二首·其一
作者：李之仪
朝代：宋
体裁：七言绝句

留滞初春寂寞滨，眼明归路一番新。何妨更作重来计，枝上微红解恼人。
次韵景仁海次西还二首·其二
作者：李之仪
朝代：宋
体裁：七言绝句

二月春阴到水滨，秋风重见玉蟾新。无端扰扰来还去，只恐沙鸥解笑人。
次韵李方叔宋镇立秋五绝
作者：李之仪
朝代：宋

渡口人归月上钩，萧萧风叶荻花秋。因君指出诗人语，便向庭前欲买舟。雨闇烟昏蔚不开，时时白鸟去还来。相逢都是江湖上，莫为人声却自猜。秋热春寒花不老，云浓日薄雨频收。共言今岁鱼偏熟，旧网须教展一筹。捞虾摸蚬几回来，斗笠蓑衣安在哉。将谓此生缘已断，登临不觉眼重开。南北区区浪自催，不妨随遇且徘徊。鲈鱼白酒何须得，一醉端从好句来。
次韵李方叔宋镇立秋五绝·其一
作者：李之仪
朝代：宋

渡口人归月上鈎，萧萧风叶荻花秋。
因君指出诗人语，便向庭前欲买舟。
次韵李方叔宋镇立秋五绝·其一
作者：李之仪
朝代：宋

渡口人归月上钩，萧萧风叶荻花秋。因君指出诗人语，便向庭前欲买舟。
次韵李方叔宋镇立秋五绝·其三
作者：李之仪
朝代：宋
体裁：七言绝句

秋热春寒花不老，云浓日薄雨频收。共言今岁鱼偏熟，旧网须教展一筹。
次韵李方叔宋镇立秋五绝·其二
作者：李之仪
朝代：宋
体裁：七言绝句

雨闇烟昏蔚不开，时时白鸟去还来。相逢都是江湖上，莫为人声却自猜。
次韵李方叔宋镇立秋五绝·其五
作者：李之仪
朝代：宋
体裁：七言绝句

南北区区浪自催，不妨随遇且徘徊。鲈鱼白酒何须得，一醉端从好句来。
次韵李方叔宋镇立秋五绝·其四
作者：李之仪
朝代：宋
体裁：七言绝句

捞虾摸蚬几回来，斗笠蓑衣安在哉。将谓此生缘已断，登临不觉眼重开。
次韵梅花
作者：李之仪
朝代：宋

送腊迎春亦是常，独高梅蕊报年芳。风来彷佛逢荀令，月下分明见寿阳。开遍漫誇千种韵，天然别是一般香。从今漏泄东君意，直到霜前菊蕊黄。岭上才分一寸光，群花次第促来妆。绝胜群玉山头见，须信昭仪体自香。妙赏不逢徒老去，佳期难得为谁芳。定应痒处无人会，空怨相邀客姓王。
次韵梅花·其一
作者：李之仪
朝代：宋

送腊迎春亦是常，独高梅蕊报年芳。风来彷佛逢荀令，月下分明见寿阳。开遍漫誇千种韵，天然别是一般香。从今漏泄东君意，直到霜前菊蕊黄。
次韵梅花·其一
作者：李之仪
朝代：宋

送腊迎春亦是常，独高梅蘂报年芳。
风来彷佛逢荀令，月下分明见寿阳。
开徧漫夸千种韵，天然别是一般香。
从今漏泄东君意，直到霜前菊蘂黄。
次韵梅花·其二
作者：李之仪
朝代：宋

岭上才分一寸光，群花次第促来妆。绝胜群玉山头见，须信昭仪体自香。妙赏不逢徒老去，佳期难得为谁芳。定应痒处无人会，空怨相邀客姓王。
次韵梅花·其二
作者：李之仪
朝代：宋

岭上纔分一寸光，羣花次第促来粧。
绝胜羣玉山头见，须信昭仪体自香。
妙赏不逢徒老去，佳期难得为谁芳。
定应痒处无人会，空怨相邀客姓王。
次韵湖阴韦深道五小诗
作者：李之仪
朝代：宋

髭须潇飒面嶙峋，怪我多非旧日人。百里挐舟谁复尔，却应情重故情亲。书去书来又一年，祇应提处是虚鞭。相逢会得笔头语，莫惜频寻酒里天。江头风浪似重关，几许行人限往还。不是多情过相与，肯将一叶犯银山。三山矶雨列山风，我亦频年强自攻。不负蛟龙竟何事，祇疑身世属江东。新来句法宛如阴，端与衰公伴陆沈。未易偏师壮秦系，刘郎戈甲旧成林。
次韵湖阴韦深道五小诗·其一
作者：李之仪
朝代：宋

髭须潇飒面嶙峋，怪我多非旧日人。百里挐舟谁复尔，却应情重故情亲。
次韵湖阴韦深道五小诗·其一
作者：李之仪
朝代：宋

髭鬚潇飒面嶙峋，怪我多非旧日人。
百里挐舟谁復尔，却应情重故情亲。
次韵湖阴韦深道五小诗·其三
作者：李之仪
朝代：宋
体裁：七言绝句

江头风浪似重关，几许行人限往还。不是多情过相与，肯将一叶犯银山。
次韵湖阴韦深道五小诗·其二
作者：李之仪
朝代：宋

书去书来又一年，祇应提处是虚鞭。
相逢会得笔头语，莫惜频寻酒裏天。
次韵湖阴韦深道五小诗·其二
作者：李之仪
朝代：宋

书去书来又一年，祇应提处是虚鞭。相逢会得笔头语，莫惜频寻酒里天。
次韵湖阴韦深道五小诗·其五
作者：李之仪
朝代：宋
体裁：七言绝句

新来句法宛如阴，端与衰公伴陆沈。未易偏师壮秦系，刘郎戈甲旧成林。
次韵湖阴韦深道五小诗·其四
作者：李之仪
朝代：宋
体裁：七言绝句

三山矶雨列山风，我亦频年强自攻。不负蛟龙竟何事，祇疑身世属江东。
次韵牡丹四绝
作者：李之仪
朝代：宋

朝阳烁烁欲争流，已过群红盍自脩。发尽妖妍犹未歇，天机终待几时休。云低雨细静无风，似著精神染异红。驻辇慈恩赏佳句，若论今日定谁工。蓬莱宫阙有神仙，解释春风欲斗妍。不是殊狂曾迕物，肯将飞燕谓当前。我老迂疏合灌园，强来乘障负初暄。多情似识伊川旧，宛是韩公第一根。
次韵牡丹四绝·其一
作者：李之仪
朝代：宋

朝阳烁烁欲争流，已过羣红盍自修。
发尽妖妍犹未歇，天机终待几时休。
次韵牡丹四绝·其一
作者：李之仪
朝代：宋

朝阳烁烁欲争流，已过群红盍自脩。发尽妖妍犹未歇，天机终待几时休。
次韵牡丹四绝·其三
作者：李之仪
朝代：宋

蓬莱宫阙有神仙，解释春风欲斗妍。不是殊狂曾迕物，肯将飞燕谓当前。
次韵牡丹四绝·其三
作者：李之仪
朝代：宋

蓬莱宫阙有神僊，解释春风欲斗妍。
不是殊狂曾迕物，肯将飞燕谓当前。
次韵牡丹四绝·其二
作者：李之仪
朝代：宋

云低雨细静无风，似着精神染异红。
驻辇慈恩赏佳句，若论今日定谁工。
次韵牡丹四绝·其二
作者：李之仪
朝代：宋

云低雨细静无风，似著精神染异红。驻辇慈恩赏佳句，若论今日定谁工。
次韵牡丹四绝·其四
作者：李之仪
朝代：宋
体裁：七言绝句

我老迂疏合灌园，强来乘障负初暄。多情似识伊川旧，宛是韩公第一根。
次韵王性之见寄佳句
作者：李之仪
朝代：宋

文质相乘徒野史，拔山塞海终军死。
早时妄作不朽计，掇拾余疏自纲纪。
跳梁甃缺固无有，白首何堪堕牛李。
冥行触柱犹欲前，布袜青鞋从兹始。
春风罾头问时鱼，莫雨洲中吟白芷。
尔来蹭蹬十二年，尚向牛角惊斗蚁。
亭亭日没见初月，宛是角巾逢绮里。
万顷烟波渺天末，十丈霜松腾涧底。
几从窈窕泛斗槎，终愧婆娑参佩蘂。
晚来鹊话颇不凡，俄报翩翩航一苇。
元龙豪气不少除，楼卧超然遽思起。
问途直指三峰去，盘马楼前万人喜。
亟发健句压欲倒，似不见容已无齿。
便期脱帽洒风腴，豫宿寒舂絜云子。
定应一笑非等閒，更想笔端如泻水。
次韵王性之见寄佳句
作者：李之仪
朝代：宋

文质相乘徒野史，拔山塞海终军死。早时妄作不朽计，掇拾馀疏自纲纪。跳梁甃缺固无有，白首何堪堕牛李。冥行触柱犹欲前，布袜青鞋从兹始。春风罾头问时鱼，莫雨洲中吟白芷。尔来蹭蹬十二年，尚向牛角惊斗蚁。亭亭日没见初月，宛是角巾逢绮里。万顷烟波渺天末，十丈霜松腾涧底。几从窈窕泛斗槎，终愧婆娑参佩蕊。晚来鹊话颇不凡，俄报翩翩航一苇。元龙豪气不少除，楼卧超然遽思起。问途直指三峰去，盘马楼前万人喜。亟发健句压欲倒，似不见容已无齿。便期脱帽洒风腴，豫宿寒舂絜云子。定应一笑非等閒，更想笔端如泻水。
次韵珪首座
作者：李之仪
朝代：宋
体裁：七言律诗

阴重炉红欲雪天，氤氲香篆不藏烟。南游步步如同历，西竺层层有旧缘。未觉鸦声惊户外，似传梅信到窗前。老来酒量无消息，负此佳时一慨然。
次韵病起
作者：李之仪
朝代：宋
体裁：七言律诗

天时人事不相寻，遽食蒸豚废古吟。谁感亲颜前约短，常知圣日后缘深。风云亹亹天边路，霜露愔愔壁上琴。我亦临风频拭目，看悬金印到山林。
次韵真师移植新竹
作者：李之仪
朝代：宋

锦綳方有托，粉面转相疑。
渐露凌云节，微分弄月枝。
高僧开槛赏，野客带砧移。
只恐成龙去，空来款此时。
次韵真师移植新竹
作者：李之仪
朝代：宋

锦绷方有托，粉面转相疑。渐露凌云节，微分弄月枝。高僧开槛赏，野客带砧移。只恐成龙去，空来款此时。
次韵秦处度同登黄山
作者：李之仪
朝代：宋

艰生缧绁余，特尔脱魑魅。
殊方窟飘蓬，未免游戏事。
眼力到毛髮，抉剔尽奇秘。
邂逅平生欢，笑语当歌吹。
曲环岂人谋，明灭殆天吏。
慰我云烟期，有腼鸿鹄志。
百年一瞬尔，幸此半日地。
聊摅广莫心，无作雍门泪。
次韵秦处度同登黄山
作者：李之仪
朝代：宋

艰生缧绁馀，特尔脱魑魅。殊方窟飘蓬，未免游戏事。眼力到毛发，抉剔尽奇秘。邂逅平生欢，笑语当歌吹。曲环岂人谋，明灭殆天吏。慰我云烟期，有腼鸿鹄志。百年一瞬尔，幸此半日地。聊摅广莫心，无作雍门泪。
次韵米元章
作者：李之仪
朝代：宋

蹭蹬生涯可否间，强扶衰绪欲观澜。蓬生虽托麻方直，器就宁嗟木是蟠。晚寄乡闾端有谓，时容鸡黍共论欢。连城未荐难为璞，莫与坚珉一眼看。
次韵米元章
作者：李之仪
朝代：宋

蹭蹬生涯可否间，强扶衰绪欲观澜。
蓬生虽託麻方直，器就宁嗟木是蟠。
晚寄乡闾端有谓，时容鸡黍共论欢。
连城未荐难为璞，莫与坚珉一眼看。
次韵胡希圣登毗陵东山亭
作者：李之仪
朝代：宋

君不见狐裘相齐望前古，后日执鞭固欣慕。
烟云得趣更飘萧，常使高人恨无路。
阑干峥嵘擅空阔，寒日低回得循步。
朱轮想见不可从，南国小棠疑未去。
百年暴辉实之宾，俯盛仰衰情易新。
孤怀直欲共倾倒，衣上元无一点尘。
又不见三千珠履春申君，十年天禄扬子云。
极目平原草萦骨，秋月春风愁杀人。
五湖归去辨之蚤，击鼓撞钟犹恨少。
险语缓丝一剑休，九衢相视空草草。
荆州万里控上流，歌舞翻风甚飞鸟。
回首苍梧隔暮云，南狩不归何可叫。
解后相逢情更亲，刍狗畴能夸已陈。
欲书醉语致多感，好事今无载酒人。
班班微阳度密竹，啧啧寒雀喧荒榛。
韦郎所纪十无一，安得遗老酬咨询。
蹭蹬难堪随末俗，健论爱君如剪竹。
宁人负我无负人，咄咄老瞒徒四目。
直絃易断曲未终，凤髓难容断谁续。
白首胡君到孤独，在何分金齐鲍叔。
次韵胡希圣登毗陵东山亭
作者：李之仪
朝代：宋

君不见狐裘相齐望前古，后日执鞭固欣慕。烟云得趣更飘萧，常使高人恨无路。阑干峥嵘擅空阔，寒日低回得循步。朱轮想见不可从，南国小棠疑未去。百年暴辉实之宾，俯盛仰衰情易新。孤怀直欲共倾倒，衣上元无一点尘。又不见三千珠履春申君，十年天禄扬子云。极目平原草萦骨，秋月春风愁杀人。五湖归去辨之蚤，击鼓撞钟犹恨少。险语缓丝一剑休，九衢相视空草草。荆州万里控上流，歌舞翻风甚飞鸟。回首苍梧隔暮云，南狩不归何可叫。解后相逢情更亲，刍狗畴能誇已陈。欲书醉语致多感，好事今无载酒人。班班微阳度密竹，啧啧寒雀喧荒榛。韦郎所纪十无一，安得遗老酬咨询。蹭蹬难堪随末俗，健论爱君如剪竹。宁人负我无负人，咄咄老瞒徒四目。直弦易断曲未终，凤髓难容断谁续。白首胡君到孤独，在何分金齐鲍叔。
次韵葛大川喜王君相过并寄吴思道
作者：李之仪
朝代：宋

君恩曾未报纤埃，倦绪淹时郁不开。高义不忘辕下旧，好音常自日边来。欣逢雅好非空至，顿感阳春泛酒回。早晚退朝红蕊下，细谈陈迹共馀杯。
次韵葛大川喜王君相过并寄吴思道
作者：李之仪
朝代：宋

君恩曾未报纤埃，倦绪淹时鬰不开。
高义不忘辕下旧，好音常自日边来。
欣逢雅好非空至，顿感阳春泛酒迴。
早晚退朝红蘂下，细谈陈迹共余杯。
次韵见寄
作者：李之仪
朝代：宋

矩不成方圆不规，倦途谁与相多仪。门深不拟睡教熟，舌强犹防语或知。无事且寻黄面老，关心休问碧云姿。此身未必终如此，长日犹吟十首诗。东坡流落坐多言，我欲无言亦未全。好辨悬知非获己，力行到底信为贤。抱琴有味无彭泽，沽酒何妨问玉川。只拟饮呼出门去，强麋置网岂当然。
次韵见寄·其一
作者：李之仪
朝代：宋
体裁：七言律诗

矩不成方圆不规，倦途谁与相多仪。门深不拟睡教熟，舌强犹防语或知。无事且寻黄面老，关心休问碧云姿。此身未必终如此，长日犹吟十首诗。
次韵见寄·其二
作者：李之仪
朝代：宋
体裁：七言律诗

东坡流落坐多言，我欲无言亦未全。好辨悬知非获己，力行到底信为贤。抱琴有味无彭泽，沽酒何妨问玉川。只拟饮呼出门去，强麋置网岂当然。
次韵见寄两绝
作者：李之仪
朝代：宋

江湖流落久相依，每叹朱颜戏彩衣。何事泪痕书上见，他年千陇约同归。七分年纪十分愁，物理乘除不自由。死葬生游今得地，却嗟无计共迟留。
次韵见寄两绝·其一
作者：李之仪
朝代：宋

江湖流落久相依，每叹朱颜戏彩衣。何事泪痕书上见，他年千陇约同归。
次韵见寄两绝·其一
作者：李之仪
朝代：宋

江湖流落久相依，每嘆朱颜戏彩衣。
何事泪痕书上见，他年千陇约同归。
次韵见寄两绝·其二
作者：李之仪
朝代：宋
体裁：七言绝句

七分年纪十分愁，物理乘除不自由。死葬生游今得地，却嗟无计共迟留。
次韵见怀
作者：李之仪
朝代：宋

林泉废疾固难除，杳杳觚棱寄梦余。
已到东山知不免，须由北海本来疏。
功名漫笑乘轩鹤，事业终归种树书。
闻道江楼巢已稳，未应长铗叹无鱼。
次韵见怀
作者：李之仪
朝代：宋

林泉废疾固难除，杳杳觚棱寄梦馀。已到东山知不免，须由北海本来疏。功名漫笑乘轩鹤，事业终归种树书。闻道江楼巢已稳，未应长铗叹无鱼。
次韵见问
作者：李之仪
朝代：宋

东西南北为谁忙，蔡泽噤吟旧笑唐。路断不妨频打睡，心清何必更烧香。寻思有似黄州味，潦倒休嗟白发郎。近免竹筒拘月费，主人时亦破悭囊。
次韵见问
作者：李之仪
朝代：宋

东西南北为谁忙，蔡泽噤吟旧笑唐。
路断不妨频打睡，心清何必更烧香。
寻思有似黄州味，潦倒休嗟白髮郎。
近免竹筒拘月费，主人时亦破悭囊。
次韵赠答洪觉范五首
作者：李之仪
朝代：宋

念尽已知木偶，多闻早慰诗流。北海幸君知举，东家未我为丘。岂为弥天盖世，却来作戏逢场。可是因人尔尔，要非皆我堂堂。问舍求田底事，乘流遇坎方时。且向忙中作茧，敢从作者论诗。立玉无因再倚，坐荆偶此同班。老去谁开东阁，朝来空对西山。俛仰谁为荆棘，峥嵘漫自波涛。休说花砖步日，旦寻烟雨飞鸼。
次韵赠答洪觉范五首·其一
作者：李之仪
朝代：宋
体裁：六言诗

念尽已知木偶，多闻早慰诗流。北海幸君知举，东家未我为丘。
次韵赠答洪觉范五首·其三
作者：李之仪
朝代：宋
体裁：六言诗

问舍求田底事，乘流遇坎方时。且向忙中作茧，敢从作者论诗。
次韵赠答洪觉范五首·其二
作者：李之仪
朝代：宋
体裁：六言诗

岂为弥天盖世，却来作戏逢场。可是因人尔尔，要非皆我堂堂。
次韵赠答洪觉范五首·其五
作者：李之仪
朝代：宋
体裁：六言诗

俛仰谁为荆棘，峥嵘漫自波涛。休说花砖步日，旦寻烟雨飞鸼。
次韵赠答洪觉范五首·其四
作者：李之仪
朝代：宋
体裁：六言诗

立玉无因再倚，坐荆偶此同班。老去谁开东阁，朝来空对西山。
次韵邦老见贶
作者：李之仪
朝代：宋
体裁：七言律诗

高风畴昔在烟霞，末路芝兰属当家。一句转身元的确，千条差路任纷华。才疏意广虽难契，语款情真特见嘉。只恐平明便分手，相看更待月西斜。
次韵郭功甫从何守游白云寺
作者：李之仪
朝代：宋
体裁：七言律诗

已仕因循已过三，买田归去不须参。高明渐拟凌清汉，皎洁方知在碧潭。试酌甘泉来觉晚，已跻绝顶尚犹贪。便应从此都无事，祇有君恩未报惭。
次韵采莲
作者：李之仪
朝代：宋

闻道栽成十亩莲，便思挑出杖头钱。
定知荇菜参差处，不是决明颜色鲜。
红日半移芳草岸，清歌低泛木兰船。
惊心未得同真赏，空媿诸豪白玉篇。
次韵采莲
作者：李之仪
朝代：宋

闻道栽成十亩莲，便思挑出杖头钱。定知荇菜参差处，不是决明颜色鲜。红日半移芳草岸，清歌低泛木兰船。惊心未得同真赏，空愧诸豪白玉篇。
次韵钱塘节士见寄
作者：李之仪
朝代：宋

平日刳心欲致君，异时携手但论文。
兴来只有归田赋，老去何如背水军。
占胜已惊无不尽，卜邻应许镇相温。
形容岂敢轻酬酢，谢傅风流自出羣。
次韵钱塘节士见寄
作者：李之仪
朝代：宋

平日刳心欲致君，异时携手但论文。兴来只有归田赋，老去何如背水军。占胜已惊无不尽，卜邻应许镇相温。形容岂敢轻酬酢，谢傅风流自出群。
次韵闻笛
作者：李之仪
朝代：宋

涓涓水咽众山泉，隐隐雷惊二月天。共喜春工能应候，方知节物似烹鲜。倦途所欠无多子，胜日相逢又一年。好是群花应竞发，不须留待柳三眠。
次韵闻笛
作者：李之仪
朝代：宋

涓涓水咽众山泉，隠隠雷惊二月天。
共喜春工能应候，方知节物似烹鲜。
倦途所欠无多子，胜日相逢又一年。
好是羣花应竞发，不须留待柳三眠。
次韵陈君俞携酒见过
作者：李之仪
朝代：宋

野人欣莫逆，君子戒多上。幸尔违朝市，聊复图蕙帐。薄田几负郭，山水分背向。巾车俯秋成，舒啸会随杖。吾友真可人，轻舟数相访。投怀失枯槁，达意信摇荡。时哉固难得，触境沈波浪。谓我来岁寒，种种不少创。杯盘挽气类，论辨极户量。敢辞屡举白，自喜老弥壮。回头易陈迹，倾倒乃惆怅。乐事须勉旃，何适非酝酿。
次韵陈君俞携酒见过
作者：李之仪
朝代：宋

野人欣莫逆，君子戒多上。
幸尔违朝市，聊復图蕙帐。
薄田几负郭，山水分背向。
巾车俯秋成，舒啸会随杖。
吾友真可人，轻舟数相访。
投怀失枯槁，达意信摇荡。
时哉固难得，触境沈波浪。
谓我来岁寒，种种不少创。
杯盘挽气类，论辨极户量。
敢辞屡举白，自喜老弥壮。
回头易陈迹，倾倒乃惆怅。
乐事须勉旃，何适非醖酿。
次韵陈致君题朱砂汤
作者：李之仪
朝代：宋

造化工夫岂偶然，一池如沸自澄鲜。论功但可资沐浴，有理不须深究研。流落未妨供净社，升沉何用较温泉。更宜场稼犹能就，凡占馀波尽美田。
次韵陈致君题朱砂汤
作者：李之仪
朝代：宋

造化工夫岂偶然，一池如沸自澄鲜。
论功但可资沐浴，有理不须深究研。
流落未妨供凈社，升沉何用较温泉。
更宜场稼犹能就，凡占余波尽美田。
次韵雪
作者：李之仪
朝代：宋
体裁：七言律诗

腊日频年未尝雪，今春雪与腊俱来。暖归白傅金蕉叶，寒逼温郎玉镜台。几处欢声动丝竹，一番佳思近离堆。新诗不以寻梅见，万里丰登气已回。